Cosmek titulua bilatuko du bere hirugarren finalean – Euskal Heriko XISTERA Kluben Kluba\nDel Riorekin batera, Bailo-Antonen kontra arituko da Mutrikuko biharko lehian (22:00etan)lead]\nCosme Agirre zumaiarrak Xistera Zirkuituko bere lehenengo txapela bilatuko du, abuztuan Cabanillasen eta ekainean Durangon jokatutako finalak galdu ondoren. Azken herri honetan, bihar Mutrikuko Miruaitz frontoian (22:00etan) bere atzelaria izango den Julen Del Rio gasteiztarrarekin osatu zuen bikotea.\nPilotarien kalitateaz gain, neurketako interesgune bat lau herrialde ezberdinetako puntistak ikustea izango da, Cosme gipuzkoarra baita, Julen arabarra, eta bere aurkarien aldetik, Iñaki Bailo naparra delako eta Antón Gandiaga, bizkaitarra. Azken bi hauek lehenengo aldiz sailkatu dira Zirkuituko final baterako eta finalerdietan eskainitako irudi ona dela eta, oso partida ikusgarria eta emozioz beterikoa aurreikusten da.\nBiharko jaialdirako, ohikoa zen partiden sistema ahaztu eta Mutrikuko kantxa honetan 15 tantorako bi set jokatuko dira. Berdiketa izanez gero, beste bat jokatuko da, kasu honetan bost tantora.\nGazte mailan, setak hamahiru tantora izango dira eta Jon Bidondo-Mikel Mancisidor eta Iker Ibarluzea-Theo Laborde izango dira tituluen bila borrokatuko dutenak. Mikelek herritarren bultzada izango du harmailetatik, Danok Bat klubeko kidea da eta, bere aurrelaria eta Laborde, berriz, Donibane Lohizuneko Luzean taldekoak dira eta Iker Ibarluzea, Markinakoa. Bi atzelariak elkarren kontra aritu ziren irailaren 2an Donibane Lohizuneko Torneoko lehia erabakigarrian, eta orduan Mancisidorrek eskuratu zuen garaipena.\nFestibala 22:00etan hasiko da nesken finalarekin eta bertan Mutrikuko Eneritz Lizardik eta Jane Arreitunaindiak Gasteizko Maite Ortiz de Mendivil eta Berriatuako Nahia Calvorekin neurtuko dituzte indarrak hamabost tantorako lehia batean. Bihar Miruaitzen ospatuko diren hiru norgehiagokak telebistaz zuzenean jarraitzeko aukera izango da Interneten, www.xistera.eus web orria eta bere sare sozialen bitartez.


Kopenhage (danieraz København (i · ?)), Danimarkako hiriburu eta hiri garrantzitsuena da. Seelandia uhartean dago kokatua, eta gaur egun, Danimarkako monarkiaren eta parlamentuaren egoitza da. Kopenhage hiriak 559.440 biztanle ditu baina Kopenhageko metropolian 1.950.522 pertsona bizi dira (2013). Danimarkako Hiriburu Eskualdean (danieraz Region Hovedstaden) dagoen hiri handiena da beraz. Hiriak, itsas eta aire portuak ditu, metroa eta hotel eskaintza, apartamentu eta akanpadarako eskaintza ugaria du.\nKopenhage (danieraz København (i · ?)), Danimarkako hiriburu eta hiri garrantzitsuena da. Seelandia uhartean dago kokatua, eta gaur egun, Danimarkako monarkiaren eta parlamentuaren egoitza da. Kopenhage hiriak 559.440 biztanle ditu baina Kopenhageko metropolian 1.950.522 pertsona bizi dira (2013). Danimarkako Hiriburu Eskualdean (danieraz Region Hovedstaden) dagoen hiri handiena da beraz. Hiriak, itsas eta aire portuak ditu, metroa eta hotel eskaintza, apartamentu eta akanpadarako eskaintza ugaria du. (eu)


Juanlu Artabe | Euskal Herria Bildu Zornotza\nArchives Juanlu Artabe\nArticles by: Juanlu Artabe\nSormenaren Lurraldeak, Durangon izan zuen bilgune aparta, eta Lurraldeak berezkoa duen errealismoan oinarria harturik, landutako irudimena bisualizatzeko aukera izan dugu, Euskal Herria benetan handia dela eta askoz ere handiagoa izan beharko dugula sentiaraziz. Gehiago Irakurri\nArantza Gerediaga gogoan\nGaixoaldi luze eta gogorraren ondoren joan jaku Arantza. Ezer baino lehen, nere dolumina eta besarkada bere etxeko guztiei.\nPertsona bezala lasaia, hitz errazekoa eta maitagarria izateaz gain, ohorea izan zen beragaz oso aspaldi esperientzia politikoa izan nuelako.\nSeguru asko ezagunagoa da bere azken urteotako ibilbidea, EH Bilduko sorreran eta zinegotzi gisa egindako ekarpena eta lana.\nEskerrik asko Katalunia\nUrriaren 1eko erreferendumaren bezperako egunean gaudela, harri eta zur geratu gara euskaldunak kataluniarrek erakutsi duten sendotasunagatik, ausardiagatik, inteligentziagatik, serenitatearekin eta, uneoro, era baketsuan eraso guztien aurrean erantzuteko erakutsi duten gaitasunarekin eta hainbat neurri hartuz izan duten trebeziarekin.\nSanjuanak datoz eta Euskal Herriko bazter guztietan sua izetuko da San Juan Bezperan. Zornotzan be, aukera asko izango dira gauaren zoragarriaz gozatzeko eta lagunartean naturaren indarra antzemateko.\nPartizipazioari jagokonez, batzuk auzoetan egiten dira, baina bat, San Juan Ofrendon, Urritxe ganean egiten dana izaten da ikusleez gain, zuzeneko parte-hartzaile gehien daukana. Horrez gain, euskal tradizioan ondo errotutako konjuroak egiten dira, kantatzen da, saltoak egiten dira, bertsoak, txalaparta, erromeria eta sorpresak be izango dira bertan. Gehiago Irakurri\nMaiatzaren 7ari begira\n2017ko maiatz honetan 80. urteurrena betetzen da Gerra Zibilean topa frankistek Zornotzako herria eta Bizkargiko tontorra bonbardatu zutela; herrian 30 hildako eta 60 pertsona zaurituta suertatu ziren eta mendian 120 bajatik gora.


Nork ordainduko du isuna? | Higidura ikertzen\nNork ordainduko du isuna?: Bide-tarteko radarrak eta abiadura\nTrafiko Zuzendaritza Nagusiaren bide-tarteko radarrek hau kontrolatzen dute: errepide-tarte batean abiadura jakin bat eramatea. Argazkiak egiten dituzte errepide-tartearen hasieran eta amaieran; ibilgailuaren matrikula irakurri, eta argazkia hartu den unea jasotzen dute. Radarrek batez besteko abiadura kalkulatzen dute: errepide-tartearen luzera zati ibilgailuari egindako bi argazkien arteko denbora-aldea. Abiadura hori seinaleetan adierazten dena baino handiagoa bada, arau-hauste bat egon da.\nPublic Domain Pictures. . Auto-istripua (Jabari publikoa)\nHorregatik, radarrez ikuskatutako errepide-tarte batean, ibilgailuak konstante mantendu behar du abiadura; hau da, higidurak uniformea izan behar du, v= s/t. Eta, bestela, isuna!\nBideo interaktiboa: bide tarteko radarra\nBide-tarteko radarra: nork jasoko du isuna?\nEskemak bide-tarteko radarrek nola funtzionatzen duten jasotzen du, eta horren inguruan hausnartuko dugu:\nXataca. Bide-tarteko radarra (Jabari publikoa)\nZergatik da garrantzitsua abiadura konstante mantentzea?\nZer da batez besteko abiadura?\nRadarra duen 15 km-ko bide-tarte batean autoek debekatuta dute 100 km/h-ko abiadura gainditzea, eta motorrek eta kamioiek, aldiz, 90 km/h-koa. Ondoko taulan, ibilgailu batzuen neurketak jaso dira. nork jasoko du isuna?\nRadarraren 1. neurketa (ordua)\nRadarraren 2. neurketa\nBatez besteko abiadura (km/h))\nJon Autoa 9:01 9:15\nUnai Kamioia 11:02 11:12\nOlatz Motorra 15:36 15:44\nIzaskun Autoa 17:02 17:52\nAuto bat aurreko errepide-tartean sartu da 10:05ean, 120 km/h-ko abiaduran, eta, 1,5 km egin ondoren, aurreko autoarekin egin du talka. Beste auto hori 10:00etan sartu da errepide-tartean, 80 km/h-ko abiaduran, eta konstante mantendu du.\nAseguru-etxe bateko perituak gara, eta istripuaren txostena egin behar dugu.\nPublic Domain Pictures. Auto-istripua (Jabari publikoa)\nHona zer urrats egin behar diren ikerketa ebazteko:\nIstripuaren eskema egingo dugu.\nEspazio/denbora eta abiadura/denbora grafikoak egingo ditugu.\nTxosten bat idatziko dugu istripuaren ezaugarriekin.\nAmaitzeko, talde bakoitzak txosten bana aurkeztuko du orri handi batean (A3). Txostena beste talde batek ebaluatuko du, ohar eta iradokizunekin.\nTxostenak honako atal hauek izan beharko ditu:\nAurrekariak. Gertakarien azalpen laburra.\nIkuskatzeak. Perituak istripuaren tokian egindako analisia, lortutako datuak, egindako grafikoak, eta abar. Zer irizpide erabili diren adierazi behar da.\nOndorioak. Aurrekoa kontuan hartuz, zenbait ondorio atera eta eztabaidatuko dira istripuari, kausei eta ustezko errudunei loturik.\nZeregina ebaluatzeko, Idatzizko txosten zientifiko bat erabiliko da (deskargatu odt formatu editagarrian eta pdf formatuan):


Saioa Perona: “Ustekabea izan da infografia Column Fiveren zerrendan sartzea" - Orio - Karkara.eus\nSaioa Perona: “Ustekabea izan da infografia Column Fiveren zerrendan sartzea"\nIñigo Gaiton 2018-03-06 17:37\nIdatziz elkarrizketatu dugu Saioa Perona. Urtarriletik Irlandan da diseinatzaile oriotarra, eta e-postaz erantzun dizkigu galderak.\nUrtarrilean etorri nintzen, diseinatzaile ibilbidean eten txiki bat egin eta ingelesa ikastera. Bestalde, Irlanda betidanik ezagutu nahi izan dudan herrialdea da, eta horrelako abenturatxo batean ere probatu nahi nuen nire burua. Ekaina bitartean egongo naiz hemen.\nNon zaude ostatu hartuta?\nCork-en, Irlandako bigarren hiririk handienean. Tamainaz, Donostia bezalakoxea dela esango nuke, edozein txokotara hurbildu naiteke oinez. Ondo hartu naute bertakoek, adeitsuak eta umoretsuak dira irlandarrak.\nOtsaila hasieran, Column Fivek 2017ko lan onenen zerrendan sartu zuen zure infografia bat.\nColumn Five agentzia estatubatuarrak eginiko zerrendaren arabera, 2017ko infografia onenen artean dago nire lana. Agentzia honek sailkapena egiteko bilaketa independentea egin du interneten; alegia, nik ez nien nire lanen berri eman, eurek aurkitu dute. Beraz, oso gustura hartu dudan sorpresa izan da.\nNorentzat egin zenuen lana?\nIaz Bartzelonako BAU diseinu unibertsitatean burutu nuen Infografía y Visualización de Datos masterrean eginiko lan bat izan da hautatua. Masterrean lan pila egin behar izan genuen, eta haietako bat aukeratu izana, eginiko lanaren errekonozimendua da. Infografia maila onekoa dela aitortzen dizu erakunde batek. Ez da gutxi.\nColumn Five agentziak prestigio handia al du?\nDiseinu munduan bai, Google, Microsoft, Visa edo Spotify bezalako bezeroekin egiten dute lan.\nZein dira infografia on batek izan beharreko ezaugarri nagusiak?\nInfografia, informazioa irudi eta testu bidez modu grafiko batean adieraztea da. Infografia on batek gai bati buruz zergatik?, non?, nola?, noiz? eta horrelako oinarrizko galderak garbi erantzun behar ditu. Ezaugarri garrantzitsuenetakoa lehen begiratuan interesa piztu behar duela da, horren arabera murgilduko baita irakurlea infografiaren bigarren mailako xehetasunetan.\nLan nekeza izan al zen infografia garatzea? Alegia, ordu asko sartu al zenituen?\nHorrelako infografia oso bat egiteak lan eta ordu asko eskatzen ditu. Lehenik, informazioa bilatu behar da iturri fidagarrietatik, eta behin bildutakoan, informazioa sintetizatu behar da eta punturik garrantzitsuenak aukeratu. Hau egindakoan, lehen zirriborroak egiten hasten zara paperean, honela, konposiziorik egokiena lortzean, ordenagailuarekin hasten zara lana gauzatzen. Eta azken bertsiora iristea kostatzen da, beti ikusten baita fintzeko zerbait.\nAukeratutako infografiak beganismoa eta elikadura osasungarria ditu ardatz. Zein du komunikazio helburu nagusia?\nPlano nagusian, elikadura begano osasuntsua jarraitzeko jarraibideak ematen dira; bigarrenean, begano izateko arrazoiak aipatzen dira etikan, ingurumenean eta osasunean oinarrituta; azken atal batean, beganismoari buruz jende ezagunak eginiko aipu batzuk daude, hala nola, Pitagorasenak edo Anna Sewell-enak.\nZu beganoa al zara?\nBai, arrazoi etikoengatik. Askori beganismoa dieta soila dela iruditzen zaie, baina hortik harago,animaliekiko dugun jarrera axolagabearen aurrean hartzen den jarrera politikoa da. Begano batek, animalia guztientzat bizitza duina nahi du.\nGaur egun, munduko txoko honetan behintzat, bizirauteko ez dugu animalien beharrik. Alegia, komunitate zientifikoan jakina da, batetik, animalia ez-gizakiek gure antzera sentitzeko gaitasuna dutela, eta bestetik, osasun betean egoteko ez dugula animalia jatorriko produkturik jan beharrik. Beraz, euren bizi-nahia errespetatzea minimoa iruditzen zait.\nEta erraza al da eguneroko martxan dieta hori eramatea?\nBai. Sukaldean ez dit lan askorik ematen. Osagaiak edozein supermerkatuetan aurki daitezke: barazkiak, fruta, lekaleak, fruitu lehorrak...


HEMEROTEKA – Orixe BHI\nPuri purian dauden gaien inguruko albiste eta iritzi artikuluen bilduma aurkituko duzu gure kabiako txoko honetan. Gure komunitateko kide desberdinek hedabide desberdinetatik aukeratutako testuak dira.\nZuk ere zure ekarpena egin nahi baduzu osatu eredu hau eta dagokion ikasgaiko irakasleari bidali.\nBi saridunek, bai Hillel Furstenberge eta bai Gregory Margulisek iraganean arazoak izan zituzten, judutarrak izateagatik. Bide luze eta ikerketa askoren ondoren, matematikalari ezagunak bihurtu dira eta horregatik izan dira sarituak aurten. Probabilitatearen matematika aplikatuz ausazko bideetan, kaosaren teoria, probabilitatea eta matematikaren beste hainbat adar landu dituzte. Kaosaren teoriak patroiak eta nolabaiteko ordena bilatzen ditu sistema… Continue Reading →\nBenforden legea eta estadistika datuen interpretazioa\nArtikulu honek Benforden legeari egiten dio erreferentzia, non formula logaritmiko baten bitartez justifikatzen du ausazko zenbakiak hartuz gero, probabilitate gehiago dagoela 1 zenbakiaz hasteko 2 zenbakiaz baino, eta hurrengoekin berdin. Lege honi esker orain poliziak tresna berria du zerga iruzurrak hautemateko, eta horrekin dagoeneko enpresa askotan iruzurrak hautematea lortu dute. Idazleak XIX. mendeko lege bat… Continue Reading →\nLas fórmulas matemáticas para ganar la lotería\nHace unos siglos nació el cálculo de probabilidades, cuando unos nobles preguntaron a unos matemáticos un truco para ganar dinero rápido. Hoy en día hay muchos tipos de juegos de azar, y muchos piensan que utilizando las matemáticas hay más probabilidades de ganar en ellos. Pero, la verdad es que no hay ninguna fórmula matemática… Continue Reading →\nEl texto trata de lo que pueden llegar a esconder los números, y, en concreto, el autor escoge al azar el número capicúa 77. Algo curioso sobre este número es que es la suma de los ocho primeros primos (2,3,5,7,11,13,17,19), al igual que es el mayor número que no se puede descomponer en suma de… Continue Reading →\nEl profesor Adolfo Quirós presenta un reto que consiste en trazarle unas rayas al décimo y decir cuántos segmentos paralelos hay antes de llegar a la esquina superior derecha. Pero no solo eso, también propone deducir cuántos serán los segmentos para una pendiente inicial diferente? Para resolver el reto hay que trazar 100 segmentos en… Continue Reading →\nmartxoa 4, 2021 martxoa 4, 2021\nGuillermo Roa Zubiaren ustetan zenbakiek bere aitonak bezala mundua nolakoa den azaltzen dute, gaur egungo epidemia munduan zenbat zabaltzen ari den adieraziz. Zenbakiak erremintak dira, erabiltzen eta interpretatzen jakin behar direnak, batez ere, ongi erabiltzen. Adibidez, zenbakiak dira pandemiaren eboluzioa nolakoa den kontatzen diguten bakarrak. Azken batean, denon patrimonioak dira. Tesia: erabileraren arabera zenbakiak funtsezkoak… Continue Reading →\nSheffieldeko Unibertsitatearen ikerketa baten arabera, erlearen garuna eboluzionatu egin da, zenbakirik erabili beharrik gabe ekuazio matematiko bat ebazteko gai izateraino. Esperimentu honetarako erleak banaka aztertu ziren, zenbaki forma ezberdinak zituzten kartelak identifikatuz. Hauek sinpleagoak dira erle baten garunaren bidez prozesatzeko. Hori oso praktikoa izango da animalien burmuinean oinarritutako makinak diseinatzeko. lander alonso, batxi 2A Artikulua:… Continue Reading →\nmartxoa 3, 2021 martxoa 3, 2021\nGizakiok zebrabideak gurutzatzeko erabiltzen dugun patroia edo eredua\nMatematikak eta filosofiak geure bizitzetan garrantzia handia dute, izan ere, ezinbestekoak dira. Horretaz gain, ikerlari japoniar batzuek kasualitatea diruditen gaien zergatia ikertzen laguntzen digutela ondorioztatu dute. Hau, gizakien mugimenduetan oinarrituta Lévy-ren hegaldia ereduarekin egiaztatu da. Honekin, naturak matematikarekin uste baino zerikusi gehiago duela ikusi da. IZARO ESNAOLA, BATXI 2A Artikulua: El patrón con el que… Continue Reading →\nZerga bilketak % 12,3 egin du behera Bizkaian, % 11,2 Araban eta % 8,3 Gipuzkoan\nCovid-19ak ondorio asko ekarri dizkigu, baina nabarmenenak ekonomian izan ditugu. Jarduera ekonomikoa eten izanak zergen kobrantzari ere eragin dio. Horrez gain, jarduera ekonomikoaren bilakaera (BEZa eta Hidrokarburoen gaineko Zerga) zuzenean isla duten zergek “bereziki pandemiaren eraginpean” jarraitzen dute. NEREA VENTOSO Artikulua: Zerga bilketak % 12,3 egin du behera Bizkaian, % 11,2 Araban eta % 8,3… Continue Reading →\nIrungo eta Hondarribiko udalek, Bida-LAN proiektua jarri zuten abian eskualdeko kolektibo behartsuenen enplegu-aukerak hobetzeko helburuarekin. Lan-merkatuan sartzen laguntzeko programa espezifikoen bidez, hainbat gaitasun garatuko dira, hala nola: gaitasun pertsonalak eta digitalak, telemarketina, digitalizazioa saltokietan, pintura eta elektrizitatea. MADDI SAN SEBASTIAN Artikulua: Bidasoa bizirikek Bida-LAN proiektuaren bitartez kolektibo behartsuenen enplegu-aukerak hobetuko ditu Egilea: Irunero Gaia: Enplegu-aukerak… Continue Reading →\nEnpresek soldatak erregistratu beharko dituzte sexuen arabera, gizonek zein emakumeek lan berarengatik jasotzen diztuzten soldaten batez bestekoak jasoaz. 50 langile baino gehiagoko lantegietan derrigorrezkoa izango da, eta informazio guzti hori Berdintasun planetan jaso beharko dute arrakala gainditzeko asmoz. lucia perez Artikulua: Enpresek soldatak erregistratu beharko dituzte sexuen arabera Egilea: Jokin Sagarzazu Gaia: Genero Arrakala lan… Continue Reading →\n2021-2022 urteen bitartean BPG % 4,2 eta % 8,6 bitartean haztea espero da eta okupazio tasa berriz % 3,9 eta % 4,8 bitartean, baina hazkunde hauek txertoaren abiaduraren araberakoa izango dira. Gobernuak 2023rako COVID-19a baino lehenago genuen egoera ekonomikoa berreskuperatuko dugula uste du. lide tolosa Artikulua: El Banco de España mejora sus previsiones de crecimiento… Continue Reading →\nLiu He Txinako lehen ministrordeak ezin izan du Estatu Batuekin akordio batera iritsi. Trumpek behin baino gehiagotan egindako mehatxua bete du eta muga zergak %10etik %25era handitu dizkie Txinatik inportatutako hainbat gairi. Neurri honek 200.000 milioi dolarreko inportazioei eragiten diete. jon garmendia Artikulua: Mehatxua bete, eta Txinari muga zergak igo dizkio Trumpek Egilea: Irune Lasa… Continue Reading →\nPandemiaren krisiagatik, langabezia eta ABEE (ERTE) hazi dira. Lehenengo olatuaren ondoren, hauek behera egin zuten eta bigarren olatuarekin bat gora berriz ere. Konponbide gisa, laguntzak bideragarriak diren enpresei soilik eman beharko litzaizkiekela adierazi du Espainiako Bankuak. irati madera Artikulua: El Banco de España advierte de que la utilidad de los ERTE para sostener el empleo… Continue Reading →\nLangileak Kutxabanken pribatizazioaren aurka daude ELA eta LABen ustez\nKutxabanken lehen hauteskunde sindikalen ondoren ELA eta LABek langile gehienak kutxabanken pribatizazioaren aurka daudela adierazten dute. Baita bertako akzioak nori eta nola banatu ere. HAITZ JAUREGI Artikulua: Langileak Kutxabanken pribatizazioaren aurka daude ELA eta LABen ustez Egilea: EITBko erredakzioa Gaia: Pribatizazioak Hedabidea: EITB\nAirearen kutsadura kontrolatzeko 57 neurriko plana onartu du Espainiako Gobernuak\nEspainiako Gobernuko Ministroen Kontseiluak Airearen Kutsadura Kontrolatzeko Programa onartu zuen, nazioartean klimaren aldeko greba egin zen egunean. Guztira, 57 neurri dira. Emisioak kontrolatu eta horiek ekosistemetan duten eragina neurtuko dute. Bestetik, osasunari eragindako kalteari erreparatuko diote ere. AINHOA ECHEVERRIA Artikulua: Airearen kutsadura kontrolatzeko 57 neurriko plana onartu du Espainiako Gobernuak Egilea: Agentziak / EITBko erredakzioa… Continue Reading →\nDuela 50 urte inguru, Robert Langlands-ek matematika-munduko bi “kontinenteren” arteko zubi bat existitzen zela pentsatu zuen, ekuazio diofanikoek eta forma automorfoen artekoa. Andrew Wilesek 1990ko hamarkadan, Fermaten azken teoremaren frogapena aurkitzean, “kontinente” horien korrespondentzia ezarri zuen. Azkenik, artikuluak dio, etorkizunean matematikariek Fermaten azken teorema azalduko dutela, zenbaki oso positiboetatik haratago dauden kasuetarako. naroa chaparro, batxi… Continue Reading →\notsaila 21, 2021\nMichigango Unibertsitateak AEBetako STEM arloko langileei egindako galdeketa batean, beren burua LGTBIQ taldekotzat dutenek, gainerakoek baino bazterkeria handiagoa jasaten dutela frogatu dute, maila profesional guztietan. Horrek osasun eta ongizatean eragiten die eta esaterako % 22ak lana uztea ere planteatu du. Hori ikusirik gogorarazi dute dibertsitatea onuragarria dela. naiara etxeberria, batxi 2e Artikulua: Bereizketa sistematikoa jasaten… Continue Reading →\notsaila 21, 2021 otsaila 21, 2021\nBertan, Francis-ek 1852an planteatu zuen teoremari buruz hitz egiten du. Bi murrizketa ezartzen dira: denak konexua izan behar du eta herrialdeek ez dute muga erpin batean soilik eduki behar. Teorema frogatzeko ordenagailuak erabili zituzten, 1996an. Azkenik, artikuluan ideia nola etorri zitzaion eta bere eboluzioa aipatzen ditu. julen zubelzu, batxi 1e Artikulua: El teorema de los cuatro… Continue Reading →\n100 metroko probaren iragarpen matematikoa\nMatematikariek, azken urteetako errekorren estatistiketan oinarrituta, Joko Olinpikoetako diziplina bakoitzeko marken eboluzioa proiektatu dute. Matematikariek, ordea, ez zuten espero Usain Boltek 100 metrotan egindako marka (9,69s) 2030. urtera arte. Hainbat adituren ustez etorkizunean jada ezin izango dira errekor gehiago egin, errekorren mugara iritsiko baitira. Beste aditu batzuk, ordea, marken hobekuntzak gaur egun bezela jarraituko duela… Continue Reading →


Berriak\tGainera erabilgarri:\tCAS 12 Maiatza 2022\nAiarako Kuadrilla, Amurrio Bidean Garapen Agentzia eta Laudio Udala Garapen Agentziarekin elkarlanean, aurkezpena Amurrioko Refor Amurrio Enpresaldean egingo da, goizeko 9:30etik 11:30era. Ekitaldian izango dira Aitor Urzelai SPRI taldearen zuzendari nagusia; Leyre Madariaga Eraldaketa Digitalaren eta Ekintzailetzaren zuzendaria; Ana Camacho Industriaren eta Energia Trantsizioaren zuzendaria; Ainhoa Ondarzabal, BTI- Euskadiko Nazioartekotze Agentziako kontseilaria; Iñigo Ansola Energiaren Euskal Erakundearen zuzendaria; Alex Boto Ihobeko zuzendaria; eta Raul Perez Elikagaien Kalitate eta Industriako zuzendaria, eta bakoitzak bere arloko programen xehetasunak azalduko ditu. Enpresek, beraz, laguntza-lerro bakoitzaren xehetasunak jakin ahal izango dituzte eta euren premietara ongien egokitzen dena aurkitu ahal izango dute. Ekitaldian Encina Castresana Astarloa Aiara Kuadrillako presidenteak ere parte hartuko du. Laguntzen aurkezpenaren ostean, enpresek networking egin dezaten tartea egongo da. Amaitzean, tokiko enpresa bat bisitatuko da.\nAurkezpenera joan nahi duten enpresek aldez aurretik izena eman behar dute, esteka honen bidez:\nEkonomiaren Garapen, Jasangarritasun eta Ingurumen Sailak koordinatuta, sozietate publiko guztiak (SPRI taldea, EEE, IHOBE, URA, HAZI FUNDAZIOA eta ELIKA) elkarlanean ari dira laguntzei buruzko informazioa Euskadiko enpresa guztietara irits dadin eta enpresek laguntza horiek eskuratu ahal izan ditzaten. Horrela, Jaurlaritzak eskualdeetan informazio-jardunaldi batzuk antolatu ditu eta maiatzean eta ekainean egingo dira. Lehenengoa maiatzaren 5ean egingo da Durangon, eta beste zortzi herritan ere egingo da. Jardunaldi guztiak aurrez aurre egingo dira, eta aldez aurretik izena eman behar da.


Arreta deitu zidaten 3 artelan Pompidou museoan egindako bisita azkar batean • ZUZEU\nArreta deitu zidaten 3 artelan Pompidou museoan egindako bisita azkar batean\nBrassaïrekin ireki nuen sailarekin jarraituz, Parisko Pompidou museoan harritu ninduten hiru artelan:\n1. Chris Markerri eskainitako espazio bat dago museoaren azpisolairuan. Ez daude bere lanik garrantzitsuenak (filmotekan ematen dituzte bereak eta bere gustukoak). Baina ikusgai dagoen hau egin zitzaidan begietara harrigarri.\n2. Bere fondoa erakusteko XX. Mendearen hastapenetatik gaur arteko bi erakusketa permanente daude. Lehen atala 1960an amaitzen da, eta lehen aretoan, primitibismoaren atalean Ramon de Zubiaurreren artelan hau dago: Los remeros vencedores de Ondarroa.\n3. Tadao Andoren Church of Light. Ez naiz arkitektura zalea, baina elizen tradizio gotikoarekin bat egiten zuela iruditu zitzaidan, espaziora sartzea eta bertan egotea esperientzia mitiko/mistiko garaikide bihurtuz.\n(Jatorrizkoa JonBenito.com blogean)\nartea, jon benito\nAmets bat: ETAren desarmea\nEPPK: "Ontzat eman dezakegu gure etxeratze prozesua lege-baliabideak erabiliz gauzatzea"


Biharko sorgin dantza, Antzuolako inauterien ezaugarri berezia — dantzan.eus\nHemen zaude: Hasiera › Hemeroteka › Biharko sorgin dantza, Antzuolako inauterien ezaugarri berezia\nBiharko sorgin dantza, Antzuolako inauterien ezaugarri berezia\nLuzaideko dantzak ere egingo ditu beste talde batek goizez zein eguerdiko saioan Oinarinen gidaritzapean\nAntzuolako inauterien ezaugarri berezia da sorgin dan-tza. Beste urte batez segida emango diote Oinarin taldeak eta bere babesean bihar kalera irtengo diren mozorrodun dantzariak. Kukurutxodun gizon eta mutilek emakumez jantzitakoekin bat egingo dute goizeko hamarretan hasiko den kalejira zein eguerdiko hamabi eta erdietan Herriko Plazan ospatuko den ekitaldian.\nBeste talde batek ere hartuko du parte kalejiran zein saio nagusian Luzaideko dantzak eskainiz. Oinarinekin aurten hasi diren umeak, bestalde, lehenengo aldiz irtengo dira plazara eguerdian euren urduritasun eta ardurekin.\nDokumentuetan ez da agertzen Antzuolan sorgin dantza lehenengo aldiz noiz egin zuten. Hori bai, 1922an bazen eta ezaguna da baita Nikomedes Letek hogeita hamar bat urte lehenago orduko gazteei erakusten ziela. Dantza honi lotutako hartza eta domadorea Euskal Herriko beste herri batzuetan ere badituzte, ez aldiz, tximinoa, zenbaiten ustez XX. gizaldi hasieran Txerrena ordezkatu zuen pertsonaia. Badiote, baita, Gipuzkoan hil zen azken hartza Laskurain baserri ondoan harrapatu zutela.\nHainbat urtez galduta izan ondoren, 1990ean berreskuratu zuen Oinarinek Antzuolako sorgin dantza.\nAurtengo berritasuna da, bestalde, herri bazkaria. Pilotalekuan antolatu dute eta arratsaldeko ordu bi eta erdietan hasita.\nPertsonaiak. Domadorea, hartza eta tximinoa, ume artean ezkutatuta, Herriko Plazan. :: MIGURA


Elizondoko Casinoren lurra Baztanena dela erran du epai batek Ttipi-Ttapa\nNafarroako Auzitegi Nagusiak aste honetan argitaratutako ebazpenean Elizondoko Casino elkartea dagoen lurra baztandarrena dela erran du. Modu horretan, 2015ean argitaratutako sententzia zuzendu eta udalak paratutako errekurtsoari arrazoia eman dio, bidenabar erranez, Casino elkarteak ezin izan duela frogatu eraikina dagoen lurra beraiena denik. Denbora guzti honetan herritarren ustea izan da Casinoko lurra baztandarrena zela, baina 2014. urtean elkarteak udala auzitegietarat eraman zuen lurra beraiendako eskatuz. Udala bai aitzineko legealdian, bai honetakoan ere, baztandarren interesen defentsan aritu da eta, azkenean, auzitegiek, hala ebatzi dute. Sententziak aipatzen duenez 1861ko azaroaren 2an Baztango orduko alkateak eta Circulo de la Unión elkartearen artean sinatutako eskrituran lurraren jabegoa ez da transferintzen; zegokion kanona ordainduz, eraikina eraiki ahal izateko tramitea bertzerik ez zen izan. Halaber, ebazpenak erraten du, orduz geroztik ez dela deusik erakusten duenik lurraren jabegoan aldaketa eman denik eta, gehiago, 2001ean elkarteak udalari lur hori erosteko proposamena egin ziolarik hori bera erakutsi zuela, hau da, lurra beraiena ez zela. Modu berean, lurra udalaren izenean eskrituraturik Casino elkarteak haren kontra egin ez zuela ere aipatzen du, ondorioztatuz, kontra ez egiterakoan, lurraren jabegoa beraiena ez zela aitortzen zutela.


Beste bi langile erail dituzte, bosgarrena eta seigarrena urtea hasi zenetik\nAsteazken gauean hildako bi langileekin, sei dira 2020. urtea hasi zenetik Euskal Herrian erailak izan diren beharginak.\nMercedes Benz lantegia Gasteizen.\n25 urteko gazte langile bat zendu zen atzo goizaldeko 05:00etan, Gasteizko (Araba) Mercedes Benz lantokian gaueko txandatik irten, eta etxerako bidean zegoela. Bestalde, atzo goizean, beste langile bat hil zuten Lantarongo (Araba) Tubos Braseli enpresan soldatapean lanean ari zela. Dirudienez, kolpe bat hartu zuen eta ospitalera eraman behar izan zuten; zoritxarrez, bizia galdu zuen bertan.\nUrtarrilaren 2an erail zituzten beste bi langile. Gasteizko (Araba) Olarizu auzoan, jaiegun batean, eraikuntza lanetan ari zen igeltsero bat zendu zen lehenengo; gero, Jatsu Garazin (Nafarroa) fardel batek azpian hartuta hil zen emakume langile bat. Bestalde, urtarrilaren 4ak beste bi hildako utzi zituen Euskal Herrian. Egun horretan, 27 urteko langile bat izan zen eraila Bilboko (Bizkaia) Corte Ingles saltokian, jaiegunean beherapenetarako prestaketak egiten ari zela. LABek adierazi duenez, urtarrilaren 4an hil zen beste langileak lan istripua izan zuen abenduaren 28an, eta larri zauritu zen ondorioz. Egun batzuk beranduago zendu zen.\nZortzi egun: balantzea egiteko nahikoa\nZortzi egun ditu hasi berri dugun urteak eta, dagoeneko, sei langile erail dituzte euren lan indarra saltzen ari ziren bitartean. Arabako enpresetan izan dira hilketen erdia, eta hil diren sei langileetatik bi, jaiegunetan ari ziren lanean.


Kobaron-Plentzia eusk | korrontearenalde\n1 tramoa : Cobarón - Muskiz 2,77km\nIrteera ordua: 8h 30\nIgerilariak: Borja Briones y Jabi Fdez\nPiraguistak: Txemi Linaza\nMuskizera (Arena hondartza) iristeko aurreikustako ordua: 9h.30\nZailtasunak: ERTAINA: Itsaso zabalean igeri egiteko ohitura edukitzea beharrezkoa da.\nZailtasuna itsasoaren egoerak ekar dezake. Muskizeko hondartzako olatu ugariek itsasoan sartzea zaildu dezakete. Hala ere, egin beharreko distantzia dela eta (guztietako zeharkaldi laburrena da) zailtasun maila ez da hain handia izango.\n2 Tramoa: Ereaga - Aizkorri 6.5 km\nIrteera ordua: Zehazteke\nIgerilariak: Bittor Zabala, Aitor Iturriaga y Jon Ibarrola\nPiraguistak: Lander Alvarez\nMuskizera (Arena hondartza) iristeko aurreikustako ordua: 11h/11h 30\nOrokorrean, Arrigunagatik Galeara doan korrontea aldekoa izan ohi da, eta honek asko laguntzen du. Aitzakiarik gabeko geldialdia: Galeako kaian (zeharkaldiaren erdian) eta Galeako labarra begiratzea (40-60 minutu, gutxi gora behera, mailaren arabera). Orokorrean puntu honetan itsasoko ura gardenago egiten da. Eguraldi onak laguntzekotan, Aizkorriraino ibilbidea gozagarria da benetan. Aizkorriko hondartza begi-bistan daukagunetik amaieraraino, apur bat luze suerta daiteke, baina ez dauka inolako zailtasunik.\n3 Tramoa: Aizkorri - Sopelana 3.3 km\nIrteera ordua: 11.30\nIgerilariak: Alain Sainz e Iñaki Ziarrusta\nPiraguistak: Alex Fernández y Borja Del Valle\nSopelana iristeko aurreikustako ordua: 12h 30min/13h\nZailtasunak:ERTAINA: Itsaso zabalean igeri egiteko ohitura edukitzea beharrezkoa da.\nZeharkaldia agian, Sopelako haitzean amaitu beharko litzateke. Hondartzarako sarbide zuzenak eta dutxak eta parkinga bertan egoteak asko laguntzen baitu. Arazo bakarra zeharkaldia laburregi geratzea litzateke (Aizkorriko hondartzaren erditik irtetearekin arazo hau konponduko litzateke). Aipagarriena Barinatxe eta Sopelako hondartzetako igarotzea da, bertako surflariekin nahasiz. Aizkorri-Barinatxe eta Barinatxe-Sopela igarobideak kontuz ibili beharrekoak dira, olatu ugari egon ohi dira eta honek itsasoan gehiago barneratzera behartzen gaitu.\n4 Tramoa: Sopelana - Plentzia 6.3 km\nIrteera ordua: 12h 30min/13h\nIgerilariak: Virginia Berasategi, Marta Berasategi y Jaime Caballero\nMuskizera (Arena hondartza) iristeko aurreikustako ordua: 15h/15h 30\nZailtasunak: HANDIA: Itsaso zabalean igeri egiteko ohitura handia edukitzea beharrezkoa da baita fisikoki sasoi onean\nZeharkaldi ederra. Ez ohi da kontrako korronteen arazorik. Behin irteera hartuta 3000 metroko zati zuzen bat daukagu. Zati hau behin eginda, apur bat gelditzea eta Gorlizko hondartza eta badia osoa ikustea merezi du. 1000 metro aurrerago labarraren ikuspegia benetan da zoragarria.\nKA erronketara itzuli\nKOBARON - PLENTZIA 18,8 kms


Asteazkena, otsailak 26\nBilera Kalezarko auzotarrekin\nHaur Eskola, Kalezar | Bilerak\nOrdua: 19:00.Tokia: Haur Eskola.Zehaztasunak: auzoaren beharrak biltzeko bilera irekia kalezartarrekin. Auzoko Pelaioenea eraikina birgaitzen ari da Udala. Bertan kokatuko dira etorkizunean, Emakumeen Etxea eta kalezartarren beharrei erantzuteko udal-ekipamendua. Ekipamendu hori definitzeko, bildu nahi dira auzotarren beharrak otsailaren 26ko bileran.Deitzailea: Usurbilgo Udala.\nBilera Kalezarko auzotarrekin Haur Eskola\nTokia: Haur Eskola.\nZehaztasunak: auzoaren beharrak biltzeko bilera irekia kalezartarrekin. Auzoko Pelaioenea eraikina birgaitzen ari da Udala. Bertan kokatuko dira etorkizunean, Emakumeen Etxea eta kalezartarren beharrei erantzuteko udal-ekipamendua. Ekipamendu hori definitzeko, bildu nahi dira auzotarren beharrak otsailaren 26ko bileran.\nAkerra proiektu berriaren aurkezpena\nTxokoaldeko Akerra, Txokoalde | Aurkezpena\nOrdua: 19:30.Tokia: Txokoaldeko Akerra.Zehaztasunak: Usurbilgo Udala Txokoaldeko auzotarrekin batera, hilabeteotan Akerra eraikinerako landu duten proiektu berria aurkeztuko dute.Deitzailea: Usurbilgo Udala.\nAkerra proiektu berriaren aurkezpena Txokoaldeko Akerra\nTokia: Txokoaldeko Akerra.\nZehaztasunak: Usurbilgo Udala Txokoaldeko auzotarrekin batera, hilabeteotan Akerra eraikinerako landu duten proiektu berria aurkeztuko dute.


Garoa/Itsaromendi - Wikiteka\n< Garoa(Garoa - Itsaromendi(e)tik birzuzenduta)\nIX. Itsaromendi X. Auleria→\n1799 — IX. Itsaromendi\nJaungoikoak jarri zuan Bizkaian Urkiolako mendia, Arabaren ondoan, Gipuzkoatik urre samar, ta mendi orren gañean ipiñi zuten euskaldun siñistetsuak Antonio Donearen elizetxea, zorion guztien itxaropenerako.\nMendi orretara joaten dira sarri Bizkaikoak, Arabarrak eta Gipuzkoa eder onetan jaioak; mendi orretara joaten dira, donerik errukior, miragillerik andien ta sendatzallerik onenaren jauregira bezela, uri andi gizaditsuetatik eta baserri txiki padutarretik, aberatsak eta txiroak, gizon zindoak eta osasungabeak, indarge jaiotakoak eta ezurren bat ausi dutenak; errenak eta itxuak, ankokerrak eta besomotxak, gorrak eta zauriz beteak, totelak eta zanpatuak; buruko txorabio, zuldar, legen, eztul, berako, minbizi, anditsudunak: etsita daudenak, bizi nai lutekenak, irabazbidea idorotzen dabiltzanak, euri edo eguzkiaren bearrean arkitzen diran lurjabeak, Ameriketan semeren bat daukaten gurasoak, gudara joan bear duanaren aideak, ikastolatik etxeratutako mutillak eta ezkontzeagatik mototsa salduko luteken neskatxak: itz gutxitan amaitzegatik, gogo, estutasun, samin edo premiaren baten arkitzen diran euskaldun guztiak, osasun billa, argi eske, laguntasuna itxaroaz, zoriona irrikitzen edo eskerrak ematen; eta bertan, Urkiolan, egin oidituzte benetako arrenak eta bertan utzi, beren oparitzat, egurrezko makuloak, argizarizko anka ta besoak, zillarrezko biotzak, ille txirikordak, ontziak eta soñekoak, izenak eta kondairak, samin, aje ta neke askorekin batera.\nBeti dago norbait Urkiolan meza bat eskeintzen, argitxo bat ipintzen, bederatziurrena egiten; beti dijoa mendi artatik zeruraño euskaldun batzuen eskaria, Antonio Donearen bitartez.\nBaño batez ere Garagarrillaren amairuan izan oida billerarik ospatsuena. Egun artan Urkiolako mendiak erririk andienaren itxurak artzen ditu.\nGoizean goizetik azaltzen da eliza barrua argiz ta gizadiz betea, ta eliz-ataria liburu, bederatziurren, errosario, kutun, gurutze ta Antonio donearen irudi saltzallez ornitua; laster agertzen dira, mendi egian, maitxo banatan edanontzi garbiak eta mai azpian sulla-pedarrak dituztela, ur gozatuaren emale txukunak, eta beren aurrean, urez ezin ase diran mutiko ta emakumeren batzuk; zelaien erdian, egun baterako tajutu dituzten sukalde apalak, eltze, tupi, zartagi, plater, pitxar, antosin, kiatilluz inguraturik, eta suaren urrean, mendi-ostatuak, oialezko txosnak, ogi, ardo, aragi, bakallao, arrai, piper, egazti, arrautza ta gizon jatunez ugariegi bezela; txosna ostean, opil gozodun mendarotarra, bala-saskia lurrean zabalduta, erosle gozozaleak noiz agertuko zai patxadarik andienean ixil ixillik; zuaitz ondoan, era guztietara eskale arrotz zirpiltsuak, anka ta beso igarrak erakutsiaz, ingurukoen biotzak biguntzeagatik ¡Santa Lucía le guarde! ta ¡San Antonio le ampare! erdi negarrez oiuka: tokirik txokoenetan, atso zimurrak eta agure adikatuak, mezatara baño len amilla jasten, onetakoak aldatzen, buruko oiala ipintzen edo salda beroa zurrustadaka; bide-ari danetan, siñiste, itzaropen ta maitetasunak Doneagana daramazkian gizadi berriak, egunerako jakiz, otarra edo pardelez zamaturik; nondik noranai, atserritar arloteren bat ¡merke merke! deadarrez, orratz, orrazi, aiubet, ispillu, labana , txilibitu, paper, luma, jostallu, eraztun, belarritakoak eskeñika. Edonun ta edonoiz ikusi litezke euskaluri danetako gizaseme ta andrazkoak, banaka, biñaka edo samaldaka, oni ta besteari, aurreko ta albokoari bultza egiñaz, gallurrean ta egalean, elizan ta zelaian bear aña leku idoro eziñik; or daude Durango, Elorrio ta Ermutar elizkoiak, an dabiltz Billarreal ta Otxandioko langille irmeak, arutzago Bilbotar apañak eta Bergara, Tolosa, Azpeiti-azkoitiar atsegiñak; emen Bermeo, Lekeitio, Mutriku, Ondarroako arrantzaleak; aldean Zeanuri, Billaro, Dima ta Larrabetsuko nekazariak... Jaungoikoak daki zein ez ta nongoa ez, erritar, ezagun, adiskideak alkarri eutsika, kaixioka, galdezka ta agurka, egundañoko izots, zurrumurru lazka zaratarik bizienean. Ta batzuk elizatik erten orduko, beste batzuk sartzen dira gogozko arrenetara; egarbera zeudenak alde egiten, egarri daudenak inguratzen dituzte urzalien maiak; ase ta beteak txostenetatik ertetzean, salobre ta goseztoak jartzen dira aien tokietan; opil edo jostallu saltzalleak erosle bat aurretik kendu baño len, aurrean dituzte iru edo lau ikusle urduri; goiztarrak edo urrutikoak, gizadizko erreken antzera, etxeruntz dijoazenean, urrekoak edo berandutarrak badatoz mendira txindurriak txindurtegira bezela, oñez edo zalpurdietan, manaz edo neketsu, aberien indarrez edo norbere adorez, arpegia aizemalez egurastuaz edo aurren bat lepoan dutela izerdi patsetan; dana batera esateko, eguzkia jaikitzen danetik lotara dijoan arteraño alderdi guztietan ikusi ta entzun litezke, naspillaturik, nagusi jaunak, maizter txikiak, etxeko andreak, neska gazteak, mutil eroak, lurbarrukoak, itxasgizonak; usaibelarrak eta eliz-kandelak, krabelin sortak eta opil mordoak, eskeak eta eskeintzeak, algarak eta txilioak, otoitzak eta irrintziak, arrenak eta aurreskoak, tuntuna, panderoa, gitarra ta filarmonika.\nBai, gitarra ere bai, filarmonika ere bai. Egun orretan eztira danak Urkiolara Doneagatik joaten: gazte asko jan edanaren usaiak eta jolasaren durundiak jasotzen ditu mendiraño, ta orrelakoak Donearen oroimenik eztaukate. Jaia da oientzat ere Garagarrillaren amairugarrena, baño urdall-jaia, jantzi berriak eta buru arroak erakusteko ereti ona, jaikika trisketan egiteko aroa, txorakeri, nasaikeri, astakerietan ibiltzeko egunik egokiena. Orrelakoentzat jotzen dituzte gitarra-filarmonikak, txorakerien laguntzarako, astakerien indargarritzat.\nLenago esan ditugun gertaeretatik laster, Urkiolan dakusgu, Antonio Donearen egunean, gure antziñetako adiskide on batzuek: Joanes, Malentxo ta Jose. Eliz atarian daude: bata, txapelpean pipea piztu eziñik; bestea, anpolai zuri-gorria baño ezkoago, eliz-oiala tolestatzen; irugarrena, zurbil samarra, pardeltxo bat eskuetan duala, Malentxori maitero begira.\nAurretiaz erakutsi zuan Joanesek, etxean, Urkiolarako gogoa, onenean Jaungoikoak gerriko miña Donearen bitartez kenduko ziolata; aurretiaz aukeratu zituan juan etorri orretarako lagunak: Malen, etxetik iñora beñere ertetzen etzualako; Jose, mutil gizagaixoari atsegin eman nai ziolako.\nGoizaldeko ordubietan erten dute Zabaletatik, eta lasterbidean zear etorri dira, oñez, jakiña ba, Meza nagusitarako.\nEztaude ain nekatuak: elizkizunak amaitu ondorean, aitonak pipa piztu ta gero, jo batera ta jo bestera dabiltz bazterrik bazter, aldrarik aldra, txosnarik txosna, gauza guztiai begira, nun jarriko, zer jango, zer erosiko.\nGizon koixkor bizartsu bat ikustren dute mai baten gañean garraxika. Zolia du mingaña, azkarrak dauzka beso ta biatzak. Bai arranietan! Berebiziko itz iturri naro ausarta dario etengabe, paper batzuek egan botatzen ditu ta eskura joaten zaizka berriro, mutiko bati txanponak ateratzen dizka musutik, belarrietatik, nai duan lekutik, edozeñen gogarteak asmatuko omen lituzke. Pamerialen adiskidea zan iñolaz ere! Baserritar kaiku pilla andia dago gizontxoari begira. Aoa zabalik daude geienak. Onik onenean, jolasari utzita,\n—«Ni naiz, —esaten du erderaz— ni naiz Rosinak sendatzalle izendatua. Lagun urkoari on egiteagatik lurbira guztiko erri ta itxasoak igaro ditut, liburu guztiak aztertu ditut, jakintsu guztiekin itz egin det, sendagarri guztien indarra neurtzen gau ta egun ibilli naiz eta min oiñaze danak osatzeko gauza bat asmatu det. Zer da bera? Ara, jaunak, emen daukazute; artzaren koipea da, leoien koipez nastua. Koipe onezaz igortxitxo bat min dan tokian eman ezkero, min guztiak beti betiko joaten dira. Eztago gaurtik aurrera ez buruko miñik, ez gerriko miñik, ez beso, iztar, belaunetako miñik geiago. Nik sendatu ditut Paris, Londres, Berlin ta Bienan eri zeuden gizadiak. Ta zenbatean da koipe ori? esango dezute. Zer diru bear da koipe ori erosteko? Utsa, baterez, txanpon erdoitu batzuek, peseta bat, orra. Peseta batean ematen det lagun urkoai on egiteagatik. Oso gutxi dauzkat. Biar, gero, emendik ordu batera eskean bazatozte, eznauzute ni billatuko. Ni banua, laster nua emendik, eta eznator ni onuntz geiago. Nork eskatzen du beste bat?»\nEta baserritar geldotzarrak, eskuak luzatuta, beren biatzetan makur txuriak erakusten dizkiote itzontziari.\nBaziran orratik onela itz egiten zutenak:\n—Zertarako du baña dirua, musutik ateratzen badaki?\n—Dirua musutik atera ta alkondara zikiña jantzi? Amari esaiok.\n—Gizon prestua izateko ipurdia lurretik urrean zeukak orrek.\n—Aitona —galdetu zion Josek Joanesi— ez aldu orrelako koiperik erosi bear?\n—Nik? Zertarako? Jaungoikoak nai badu, sendatuko naiz; Arrek nai ezpadu, gizontxoaren koipea gora bera, eznaiz sendatuko. Egin det nere eskabidea, Antonio Donearen bitartez.\nGure ezagunok, koipedunagandik laster, nunbaiteko bibolin jotzalle itxua idorotzen dute. Lagun argia dauka itxuak aldemenean, mutil sostor bat, eta lagun orrek eun-oiala darabil makilla batean jasota, itxuragabe ta zirriborroan egindako gizirudiz betea. ¡Horroroso crimen! jartzen du oialean, ta noiz itxua, noiz mutil sostorra onela mintzatzen dira: «Txanponean sartzen degu Toledoko urian gertatu dan oben likitsaren albistea Paper onetan adierazten da nola Eujenio Barelak bere amagiarrebari arrigarrizko eriotza eman zion, emaztearen amak alperra deitu ziolata beste gabe. Amazazpi aldiz sartu zion labana zorrotza lepo, bular ta erraietatik zear ta, odola ixurtzez nekatu zanean, gibela ta giltzurriñak jan zizkon, sutan erreta. Oialaren alderdi batean daukazute gizon erallea emakume kupidagarriari eriotza ematen eta bestean urkamendira igotzen, bere ornia nai ta naiez artzera. Nork eskatzen du beste papertxo bat?» Eta oiturazko eresaldi bat egin ondorean: «Baita ere badakarzkit Kandelasen lapurreta burutsuak eta Jose Maria ta Diego Korrientesen egitada okerrak. Baita ere badauzkat Santa Jenobebaren bizitza, Bertoldo ta Bertoldinoren liburua, Santa Ritaren bederatziurrena, Santa Klara, Santa Katalina, San Jose, San Pranzizko, San Antoniorenak, Begoña, Iziar, Aranzazu ta Karmengo Amarenak. Nork nai du beste bat?»\nEta baserritar zentzugabeak, erallearen irudiari begira begira egonda gero, Toledoko gaiztakeria goiz artan igaroa balitz bezela, Elorrion gertatua balitz bezela entzuten egonda gero, obendunaren berriak zekarzkian papera eskeriakzen zioten itxuari, eztakit zertarako.\nItxua baño oinkada batzuk aurrerago, eztarri garbiko euskaldun alai bat arkitzen da oiulari: Bertso berriak —ots egiten du noizean bein— Senpelarrek jarriak! Eztauka biboliñik; eztarria du bibolin-gitarra jardunaren jardunez, ekiñaren ekiñez saltzen ditu bere paperak.\n—Bai aldaukazu Gernikako Arbola?\n—Gernikako Arbola Gernikan ziok, motel, ta astunegia dek nik onaño ekartzeko.\n—Ta San Iñazioren martxa?\n—Ez, maite; datorren illean kantatuko degu ederki, Loiolan.\n—Zuk eztakartzu ezer, gizona.\n—Nik eztakartala ezer? Senpelarren bertsoak, berri berriak, Prantziako pelotariai ateriak.\nMateo prantzeza a\nIzanda trabesa a.\nBertsodunaren urre samar neska-mutil buru ariñak alkarren aurrean dabiltz, triskatzen, antxume zoroen antzera, akitika, bira biraka, irrintzika. Zabaletakoak aiei begiratzeko astirik eztute artzen.\nTxosna baten alboan gizapilla iskanbillatsuak ibilpidea galerazitzen diote. Zer ote da? Borrokaren bat? Ezta borroka, ezta aserrea: jan baietz ta ezezko auzia darabilte kankallu bik.\n—Lau librako ogia gañera.\n—Bi pitxar ardorekin.\n—Amar duro, ezetz.\n—Bai, jango dik, idiak baño urdall obea zeukak eta.\nGure oñatiarrak, era oietako ikuskizunez aspertuta, gizartetik alde batera eginda, ezarri dira nonbaiten; zerbait jatera dijoaz.\nArtzai zarrak arrautzopil puska bat beatzetan duala:\n—Samingarri da! —esaten du—. Amaika bidar egin det Zabaletatik onaño dagoan ostera! Amaika bidar jan det emen, gozoro, nere baserrian erretako taloa, ta orain arrautzopilla ta ogi zuria ezin irentsi! Dana dago latza, dana badaezpadakoa: janaria, gizonak eta lurra bera. Bai, lurra ere bai. Zenbat aldiz ikusi ditut emendik agiri diran gure mendiak! Ederragoak ziran len, milla bidar ederragoak. Ezta irudipena: azpietatik zulatu dituzte alderdi batetik besteraño; beren egaletatik tontorretara bide zabalak egin dituzte; beren arrizko ta burnizko erraiak eguzkitara ateratzen aidira, ta gure umeak mendi zuloetatik zear dijoazkigu, eztakit nora, bide zabaletatik datorzkigu eztakit nongoak geure gallurretaraño. Benetan, lur guztia egin du Jaungoikoak bere semientzat eta denok gera bere semeak, denok: gureak ere badabiltz nonbaiten ta betoz Euskalerrira etorri nai duten arrotzak, betoz zorionean; baño eztezatela gaiztakeririk onuntz ekarri. Len ere naiko gaizto gera gu, on itxuretan.\n—Aitona, ez bedi orrela betillundu. Jan beza.\nBaiño aitonak eztu ia ezer jaten. Malenek urdaiazpiko zatia ipintzen dio ogi gañean, baño Joanesek eskura zer eman dioten eztaki. Gogamen astunak dauzka iñolaz ere.\n—Eztet ondo itz egin —jarraitzen du. Gizonak berarekin eraman oiditu bere oiturak, onak edo txarrak. Geugan dago iñoren oitura txarrik ez ikastea; bai, geugan. Gugana datorren ikazkiñak ezkaitu beltzituko, geuk nai ezpadegu... Badantzuzute auspo soñularia, filarmonika? Nik eztakit Euskalerrira zeñek ekarri duan, baño badakit zeintzuk jotzen dute: euskaldunak, menditarrak...\nBazkaritxo amaitu da. Malenek eskale bati ematen dizka enparatuak. Josek biotzaren jakia nai luke: maitetasuna. Joanes urrutira begira dago, gaztetako egunetara.\nAguratxo bat jarri zaiote aurrean begira, makil buruan esku biak eta eskuen gañean okotza ipiñita.\n—Adiskidea —galdetzen du— barkazioz, oñatiarra altzera?\n—Antzeman dizut orratik.\n—Eznaiz ba zuzaz oroitzen.\n—Orain dala ogetamar urte alkarrekin jan genduan arako zoko artan.\n—Ala da. Bergarako azokan esne-bei eder bat saldu ziazun, ederra alare, ta bei diruak artzera etorri ziñan.\n—A, bai! Aingeru jaola! Austin zera zu, elgetarra!\n—Elgetan jaioa, iragoko larogei urte auetan Arriolan bizi naizena.\n—Aspaldiko Austin! Urteak dira ba alkar ikusi eztegula.\n—Esan det: ogetamar.\n—Ez algera geiago iñun ikusi?\n—Nik etzaitut geroztik begiz jo. Lenago bai, lenago sarritxo ikusi oigiñan, bata besteaz artu-eman asko erabilli oigenduan, alkarri ondo lagundu oigiñon.\n—Bai orixe, bai anbat; zuk eta nik, Azurtzako Militonek eta Irigoiengo Kaisparrek alkar billatzen bagenkian. Zer egin zuten adiskide aiek?\n—Bai, antziñatxo. Baita Zezeagako Turubio ta Eguzkitzako Txomin ere.\n—Gizon zintzoak, gizon maitegarriak.\n—Gaurko egunean gutxi bezelakoak, Joanes.\n—Gaurkoak ere gure ondorengoak dira, Austin.\n—Bai, baño gugandik etenak. Zuaitzetik ebakitako adarrak dirudite, adar igarrak. Galeran dijoaz euskaldunak eta Urkiola bera galeran dijoala deritzot. Goizean etorri naiz, Aramaion ezkonduta bizi dan seme batek ekarri nau, ta bereala gogait egin det emengo alderdiak ikusten. Eztago emen adiskide on bat. Ezagun batzuek ikusi ditut, baño ezpañetatik ezpañetarako izketarte otza izan degu alkarrentzat: biotzetik biotzera itz egiteko, egiazko adiskidea bear da, antziñetako lagun zarra. Nere aita zanak esan oizuan: urdaia ta ardoa urtekoa; adiskidea urtetakoa. Orregatik poz andi bat artu det zu ikustean.\n—Eskerrikasko. Zu ikusi baño lenxeago zerbait gogoratzen ainitzan, ta zure itzak nere ustien oiartzuna dirudi. Ala ere zalantza pixkaren bat badaukat. Gu zarrak gera, Austin; naigabetuak gaude, ta biotz naigabeak itz garratzegiak oiditu. Gure gazteriko egun alaiak joan zitzaizkigun, ta egun aientzat gordetzen degu oraindik animetako maitetasuna. Nork daki, bada, gure ustea zuzena ta ziurra dan ala ez?\n—Neuk dakit, zeuk jakin bear zenduke. Oraingo Urkiola ta gure gaztetakoa eztira berdiñak, ta ordukoa obea zan.\n—Oraingo eguzkia ta nere umetakoa berdiñak dira, gaurko lorea ta ordukoa berdiñak, orduko ta oraingo arrautzak era berekoak; baño gaurko eguzkiak ezin poztu nau, gaurko liliari eztiot usairik artzen, arrautzopilla txarra dagola iruditu zait. Geu gaude gu alperrik galduak, Austin.\n—Joanes, edo eznaiz zure oiarzuna, edo ni txurikatzeagatik, zure iritziaren atalen bat barruan gordetzen dezu. Nik badakit gure zentzunak alperrik galduta daudela, baño ez gure animak Aitortzen det lengoak dirala eguzkia, loreak... eta arrautzak, baño ezin ukatuko dezu au eztala lengo Urkiola. Len euskal-usaia, garo usaia zegoan emen; gaur, mendiko egurats garbia oso kirastua dago.\n—Makilla eskuetan daukatan bezela.\n—Zeñek kirastu du?\n—Zeñek? Gaitz da erantzuten... Uri andietako aizeak, baserritarren griñak, gizon batzuen siñiste otzak, askoren nasaikeriak; arrotzak eta euskaldunak, etsaiak eta geuk, danak et danok. Zu pekataria esaten badakit, baño Ni pekataria etzait aztu.\n—Ederki mintzatu zera, adiskidea. Jarri zaite nere ondoan gauza oiek obeto argitaratu ditzagun, pipakada bana erreaz. Zuek, gazteak, etzaudete ondo gure illetak entzuten; zoazte, bada, orrutz zerbat ikustera.\n—Ondo gaude, aitona.\n—Ez, zoazte; erosi itzatzue gozo batzuk etxerako.\n—Illobak aldituzu, Joanes?\n—Landare onak! Garo artean artu dezatela lurra, Aloñatik urrean.\nAdiskide zar biak beren erabakiak ematen dabiltzan bitartean, gure gazteok, gizartetik zear dijoaz alkarren lotsaz, batak besteari begiratu gabe, ezertan arretarik ipiñi ezinda. Zer egiten duan eztakiala, ainbeste opil erosi ditu Josek, kopeta illuna darabil Malenek, biotz gabeko neska mutillak dirudite biak, aserratuta daudela esan leiteke.\n—Jesus! —dio neskatxak—. Gauza lotsagarriagorik.\n—Osaba Iñazio Mari dantzaurrea egiten.\nEgia zan. Giza-uztai baten barruan, tanboliñaren aldemenean, Zabaletako aizkolari ospetsua, Azkarragako Paula ta Martiñen aita obeto esateko, birbiztuta, ardoak berotuta, esku baten txapela zuala, paparra agirian ta gerriko txistana atzeko aldean dindilizka, besoak zabalik zebillen goragoraka, alzituan gaitasunak erakusten, baño zabulunak neurtu eziñik eta oso parregarri.\n—Peru Odolki atzezko!\n—Sokan dauden guztiak dira oñatiarrak, Moxolo Potolota.\n—Jas! Ez lotsatzea osaba, orrelako gizonakin bere burua bat eginda! Aldendu gaitezen, geu iñork ikusi baño lenago.\n—Moxolo emen eukita iges egiten dezulako.\n—Nik eztaukat Moxoloren bearrik.\n—Eznaiz gezur zalea. Goazen aitonagana.\n—Ez apur baten, Malentxo; ez, Jaungoikoaren izenean. Izketan asi geran ezkero, gauzatxo bat esan nai neukizu.\n—Bai. Aspaldian daukat nik zuri agertzeko uste bat, ames bat...\n—Ixilli, beti ixillik! Ito egin bear det beraz nere gogoa.\n—Badakit zer esan nai zendukean... Badakit maite nazuna, baño ez itxaron nigandik ezer.\n—A! Zure itzala izateko eznaiz duin!\n—Bai, biotzak adierazten zidan: utsa naiz, oinpean darabiltzun autsa bezela naiz, Zabaletako morroia!\n—Ezta ori. Zabaletan morroirik eztago. Zu ta ni anai-arrebak gera... Jakin zazu bein, zure barruko arra kentzeko. Iñorekin izatekotan, zurekin izango naiz; baño ez itxaron, Jose, ez alperrik itxaron. Billatu zazu beste bat, zure idekoa. Neskatxa on bat opa dizut, ni baño obea opa dizut.\nEta orrela itz egitean, txit bigun begiratzen dio mutillari, errukizko begi ederrak erakusten dizka.\n—Ixo. Naikua esan dezu, geiegi erantzun det. Guazen azkar.\nAitona biak, oso samurturik, agur egin diote alkarri.\n—Agur, Joanes, lagun zarra.\n—Josapateko zelaira arte.\nZabaletakoak ekin diote etxerako bideari, danak ixillik, barruko ames ta etsipenai begira danak.\nUrkiolako alaitasuna ezker eskui asi da zatitzen: algaraka dijoa, algaraka ta lekaio luzean egiñaz bide, baso ta ibarretan zear; urrutiko baserrietatik tuntun ots berria dator gure bidaztien belarrietara aizetxoaren egoetan.\nTa ots bigun arrek gizonak poztu edo samintzeko eskubidea izan bear du; tuntun arrek, norbera ixillik dagoanean, bakoitzari barruko amesa zirikatzen dio, bakoitzari norberak nai duan bezela itz egiten daki.\nAra Joseri zer esaten dion: «Iñorekin izatekotan zurekin izango da. Ta bat edo batekin izan bear. Au egun ederra!»\nAra zer Maleni: «Agertu bear zitzaiona agertu zaio. Nere biotzetik astuntasun andia kendu det. Au pakea!»\nAra zer Joanesi: «Zureak egin zuan. Au larria!»\nAiton-illobak badabiltz Oñatiruntz, egun argitan dabiltz; baño anima, gerora begira, lañotan bezela daramate. Usteak uste dirala, nork daki etorkizunak zer gordetzen digun?\nBiaramon goizean Peru Odolki, tronpolloz apaindua, ezkerreko begia estaldurik zuala, sendakiñaren galdezka zebillen Oñatin.\n—Zer dek, Peru? —esan zioten.\n—Atzo Urkiolan izan giñan da...\n—Moskorra galanta, e?\n—Iñoiz bestekoa ez ba.\n—Borroka egin aldek?\n—Ez, Moxolo Potolok jo ninduan.\n—Malentxo izan omen zan Urkiolan, ta nik esan bear omenion Moxolori. Nik zer dakit ba nor nun dabillen?\n—Orregatik aserratu alzan?\n—Aserratu? Gizon beroagorik eztet iñoiz ikusi. Pitsa zeriola, arao ta birao, ekin zion ukabilka, ta ni artzeko.\n—Beti bezela. Txanpaña ere artzen omen diozuta.\n—Bein bakarrik txanpaña, geiagotan ostikadea.\n—Ez astoakana joan, ta egin lana gogotik.\n—Lana, lana! Lan egitea ere naikoa astakeri da ba.\n↑ Aizemale - Abanico.\n↑ Bertso guztiak ziran orduan Senpelarrenak, pronostikoa Mariano Kastillok egiña bezela.


Martxan Bilbao Bizkaiaren turismo-bonuen lehen kanpaina - Deia\ndeia.eus | bilbao 23.08.2021 | 17:44\nGaur goizean, abuztuak 23, tokiko turismoa sustatzeko Bilbao Bizkaia bonuen kanpaina jarri dute martxan Bilboko Udalak eta Bizkaiko Foru Aldundiak. Kanpainaren helburua koronabirusaren pandemiak turismoaren sektorean eragindako kalteak gutxitzea da. Horretarako, bi milioi euroko inbertsioa egin dute bi erakundeek.\nKanpaina astelehen honetan, abuztuaren 23an, hasiko da, eta lehen etapa honetan kanpainari enpresa turistikoak atxikiko zaizkio, plataformaren bidez. Aldi berean, bi erakundeetako lantalde teknikoek "on line" hitzaldiak eta bilerak egingo dituzte kanpainaren jardunbidearen berri emate aldera. Era berean, zalantzak argitzeko eta kontsultak egiteko, enpresak@bonoturismobilbaobizkaia.eus helbide elektronikoaren bidez edo 94 685 73 37 telefono-zenbakiaren bidez egin ahal izango da, 09:00etatik 14:00etara.\nHelburua da dena prest izatea bertako eta estatu mailako herritarrei bonuak saltzen hasteko, irailaren erdialdetik aurrera webgune berean, udazken/neguko denboraldian hedatu eta epealdi horri arreta jarri nahi dion kanpaina batean. Kanpaina abenduaren 31n amaituko da (edo bonuak agortu arte), baina bonuak datorren 2022ko martxoaren 31ra arte trukatu/erabili ahal izango dira.\nNORTZUK ATXIKI DAITEZKEEN\nHiru eremu horietan jarduten duten enpresak atxiki daitezke, aktibatu beharreko hiru bonu-motei erantzute aldera:\n1 motako bonoa: ostatua hoteletan, apartamentu-hoteletan, moteletan, ostatuetan, pentsioetan, fondetan, ostatu-etxeetan, aterpetxeetan, kanpinetan, karabanentzako aparkalekuetan, nekazalturismoetan eta landetxeetan.\n2. motako bonoa: gida turistikoak, naturako kirol jardueretako enpresak (turismo aktiboa eta abentura-turismoa), ibilbide turistikoak egiten dituzten garraio-enpresak, bizikleten alokairua, aisialdiko eta kiroleko artikuluen alokairua, kabotajeko bidaiarien eta barruko bide nabigagarrien garraioa, automobilen alokairua, lorategi botaniko eta zoologikoak, museo pribatuak, lorategiak, josteta- edo jolas-parkeak eta uretako parkeak, patinaje-pistak, eta interpretazio-zentroak.\n3. motako bonoa: bidaia-agentziak eta kontsumorako turismo-produktuak merkaturatzeko beste bitartekaritza-enpresa batzuk Bilbo Bizkaian.\nSailkapen honen bidez, banaketa espezifikoa eta azpisektoreen araberakoa egin nahi izan da, turismoarekin loturik dauden enpresa guztietan izango duen eragina ziurtatze aldera. Era berean, Eusko Jaurlaritzarekin egindako aurreko erakunde arteko kanpainarekin bat egin dutenentzat ez da beharrezkoa izango webgunean beste alta oso bat ematea, baizik eta gainerako datuak betetzea, Bilbao Bizkaia Turismo Bonuaren baldintzak onartuta. Gogoratu behar da, halaber, IFK bakarra duten eta Bilbon edota Bizkaian hainbat establezimendu dituzten negozioen kasuan, establezimendu guztiak banaka atxiki ahal izango direla.\nBONU KOPURUA, PREZIOAK ETA MUGAK\nGuztira, 48.000 bonu inguru aurreikusi dira, lehen esan bezala, 2 milioi euroko inbertsio instituzionalarekin, eta ia 4 milioi euroko kapital mobilizatua sortuko du.\nBonuen prezioak honako hauek izango dira:\n80 € ostatuetan.\n50 € turismo-jardueretarako.\nEta 200 € kontsumorako turismo-produktuen agentzietan, Bilbon eta Bizkaian.\nKasu guztietan, aurreko ekimenetan egin den bezala, zenbatekoaren erdia bi administrazio publikoek -Bilboko Udalak eta Bizkaiko Foru Aldundiak- jartzen dute, eta beste erdia erosleak.\nNAN/AIZ bidez (pertsonako) eros daitekeen bonuen gehieneko zenbatekoa 800 eurokoa da, eta gehienez tiket bakoitzeko 3 bonu eskuratu ahal izango dira. Gainera, Bilbao Bizkaia Turismo Bonuak bateragarriak eta metagarriak dira administrazioek abian jarritako beste edozein bonurekin.\nEstablezimenduka ere mugak daude: ostatuen kasuan, 4.000 eurotik 60.000 eurora bitartekoa izango da, plaza-kopuruaren eta kokapenaren arabera, eta turismo-jarduerak egiten dituzten enpresen eta agentzien kasuan, 10.000 eurokoa izango da muga.


SAIL OFIZIALA 2022 – HUHEZINEMA\n“Huhezinema 2022 Euskal Film Laburren Jaialdiaren 15. edizioko sail ofizialean parte hartzeko oinarriak. Huhezinema jaialdia 2022ko martxoaren 30tik apirilaren 1era egingo da eta pandemiaren egoeraren arabera Aretxabaletako Arkupe kultur etxean, online edo modu hibrido batean ospatuko da.”\nHUHEZINEMA 2022 SAIL OFIZIALAREN OINARRIAK:\nZuzendarien jatorria: Euskal Herrian (EAE, Nafarroa eta Iparraldea) jaioak edota Euskal Herrian bizi direnak (erroldatuta daudenak).\nHizkuntza: Edozein hizkuntzatan egindako lanak onartuko dira. Jatorrizko bertsioa euskaraz ez denean, euskarazko edo gaztelaniazko azpi idatziekin bidali beharko dira lanak.\nLanaren ezaugarriak: Edozein generotako lanak (animazioa, fikzioa, dokumentala, zine esperimentala…) onartuko dira. Bideoklip, iragarki eta bideo korporatiboak ez dira lehiaketaren sail honetan onartuko. Egile bakoitzak nahi beste lan aurkezteko aukera izango du.\nIraupena: 25 minutu gehienez.\nEkoizpen data: 2021eko urtarrilaren 1etik aurrera ekoiztutako lanak izan beharko dira. Ez dira onartuko aurrez lehiaketa honetan aurkeztutako lanak.\nFilmak jasotzeko epea: 2021eko abenduaren 22an irekiko da filmak jasotzeko epea, eta 2022ko otsailaren 18a (23:59) egunera arte irekita egongo da. Beranduago heltzen diren lanak ez dira onartuko.\nSariak: Jasotako film labur guztien artean Aukeraketa Batzordeak 10 film labur aukeratuko ditu jaialdiaren Sail Ofiziala osatzeko. Hautatutako bakoitzak 200€ jasoko ditu hautatua izateagatik. Film hauek, beste sari hauen lehian arituko dira:\nHUHEZINEMA saria: 800€ Euskarazko film onenari. Saria epaimahi ofizialak emango du.\nVertigo Saria: 400€ Mondragon Unibertsitateko ikasleek osatutako epaimahaiak emango du saria. Diru laguntza publikorik gabe ekoiztutako eta banatutako filma izan beharko da.\nIkusleen Saria: 300€\nMundukide Saria: 700€ Hiru sailetan aurkeztutako film laburren artean Giza Eskubideak eta Justizia Sozialaren gaiak egokien txertatuta dituen film labur onena sarituko da. Saria epaimahai ofizialak emango du Mundukide ordezkari batekin batera.\nSoinu Onena: 300€ Soinu-nahasketa, -grabazio eta -diseinu onena duen film laburra sarituko da. Saria epaimahai ofizialak emango du.\n*Oharra: HUHEZINEMA, Soinu, Vertigo eta Ikusleen sarietako diru kopuruetan, sartuta daude hautatua izateagatik jasoko dituzten 200 euroak. Gainera, Mundukide saria sail ofizialeko lan batek irabazko balu, sartuta egongo dira ere hautatua izateagatik jasotako 200 euroak. Film labur batek gehienez bi sari irabazteko aukera izango du (kasu horretan, hautatua izateagatik jasotako 200 euroak sari bakar bati gehituko zaizkio).\nEskubideak: Jasotako lanen proiekzioak egiteko eskubidea izango du Huhezinema jaialdiak. Aurkeztutako lan guztiekin erakusketa publikoko eta sustapen muntaiak egin ahal izango dira, on-line edo off-line, helburu komertzialik gabe. Egileei aldez aurretik proiekzio horien berri emango zaie.\nOinarrien onarpena: Lehiaketa honetan parte hartzeak oinarri guztiak onartzea dakar.\nEpaimahai Ofiziala: Ikus-entzunezko alor profesionaleko adituek osatuko dute.\nPandemiaren bilakaeraren arabera lanak Aretxabaletako Arkupe kultur etxean, online edo modu hibrido batean proiektatzeko aukera egongo da. Jaialdia hasi baino lehen jakinaraziko da zein formatutan egingo den.\nMila esker parte hartu duzuen guztioi eta zorte on!\nFilm laburrak Huhezinema jaialdian aurkezteko bete izen-emate orria online eta bertan txertatu film laburra ikusteko Vimeo edo Youtube esteka eta beharrezko pasahitzak. Film laburra hautatua izanez gero, jaialdian proiektatzeko DCP kopia edo kalitate handiko artxibo digitala eskatuko da.\nEskertuko genuke saritutako egileak presente egotea saria jasotzeko, edo lan taldeko kideren batek, apirilaren 1ean egingo den Sari Banaketa ekitaldian. Sariak egunean bertan jakinaraziko dira.\nTelefonoa: 656 732 586 (Iban del Campo)


Antologia - Wikipedia, entziklopedia askea.\nZientzia-fikziozko literaturaren antologia frantsesez.\nAntologia bat lan berezien edo garrantzitsuen bilduma bat da. Egiteko ikuspuntuak desberdinak izan daitezke: literarioak, esaterako olerki onenak, zinematografikoak, musikalak. Aukeraketa oso subjektiboa izan daiteke, kritikari baten ikuspuntik onenak, edo, itxuraz, objektiboagoa, pertsona askoren iritziak bilduz. Dena dela, kasu guztietan partzialak eta arbitrarioak dira.\n2 Antologiak literaturan\n3 Antologiak musikan\n4 Antologiak zineman\n5 Erakusketa antologikoa\n"Antologia" hitza grezieratik dator: “anthos”, batetik, “lore” bezala itzul daiteke; “legein”, bestetik, aditza da eta esanahia “aukeratu” da. Horregatik ere batzutan, Pierre Laffiteren eraginez, "lorategi" hitza erabili izan da, adibidez, "Euskal Poesiaren Lorategia". Baita ere "Lan hautatuak" eta "Lan Oroigarriak" hitzak erabili izan dira "antologia"ren ordez. \nAntologiak literaturan[aldatu | aldatu iturburu kodea]\nLiteraturaren historiaren garrantzi handia izan dute antologiek, batez ere mugimendu berrien aurrean gaudenean. Adibidez, 1969an Juan San Martinek egin zuen euskal poesia berriaren antologiak, Uhin berri, olerkari gazteak plazaratzeko garrantzi handia izan zuen.\nIksi dugunez, poesia alorrean oso ohikoak dira antologiak baina beste generoetan ere arruntak dira baita. Ipuinen antologiak, alegien antologiak, mikroipuinen bilketak, egile baten testu onenak... Horren arabera, antologia gaiaren araberakoa izan daiteke, esaterako, ipuin erotikoen aukeraketa bat, egileen arabera, adibidez, Gabriel Arestiren testu onenak, edo erabat pertsonala, hau da, antologoaren gustuaren arabera.\nNormalean, aukeratutako testu bakoitzean elementu hauek jasotzen dira:\nTestua atera den lanaren titulua eta aukeratutako zatia.\nEgilearen izena. Batzutan egilearen datu gutxi batzuk ematen dira.\nPasarteak baldin badira horrela azaldu behar da.\nAntologiak musikan[aldatu | aldatu iturburu kodea]\nOso ohikoak dira abeslari edo talde baten konposizio arrakastatsuenak biltzeko bildumak. Baita ere estiko edo joera baten arabera egin daiteke, adibidez, urte bateko kanta entzunenak, ska kanta ezagunenak...\nAntologiak zineman[aldatu | aldatu iturburu kodea]\nPlanteamendu berarekin zinemaren kasuan formatoak egiteko modua baldintzatzen du. Izan daiteke filmen pasarte batzuen antologia, edo film ezagunenen bilduma, zuzendari baten inguruko zikloa... Historiaren zineman ospe handia lortu zuen Cinema Paradiso filmaren amaieran jasotzen den zentsuratutako musu guztien antologia.\nErakusketa antologikoa[aldatu | aldatu iturburu kodea]\nArte munduan ere egile baten edo talde baten antologia egin daiteke.\nEuskaltzaindiaren Literatura Terminoen Hiztegiaren definizioa.\nWikimedia Commonsen badira fitxategi gehiago, gai hau dutenak: Antologia


Kartoizko musikaren nostalgia | Bizigiro | Berria\nKartoizko musikaren nostalgia\nUmetako Aste Nagusia hiru argazkitan gordea dut buruan. Esango nuke Arriaga plazan udal suhiltzaileek atondutako bits jaia dela gogoan dudan Bilboko jaien oroitzapenik zaharrena. Akorduan ditut Areatzako pasealekuko belardietan egunez lo egoten ziren punkak. Haien itxurak erakartzen ninduen, baina nolabaiteko ezinegona ere eragiten zidan oheko gozotasunean barik kale gorrian lo egiten zuten haiek. Lausoago bada ere, gomutan ditut konpartsek iluntze aldera egiten zituzten jaitsiera koloretsu eta zoliak. Zezen plazatik abiatu, eta Areatzako txosnagunera joaten ziren, kartoiz egindako musika tresnekin girotzen zuten kalejira amaigabean, dantzan eta kantuan.\nLau hamarkada hauetan Aste Nagusia asko aldatu da. Herritarrek sortu zuten, eta herritarrek egokitu dute unean uneko behar eta zaletasunetara. Ekitaldi batzuk desagertu dira; beste batzuk, sortu; eta hainbat, moldatu. Tamalez, konpartsen kalejira hura da bidean galdu den horietako bat. Ehunka konpartsakidek hartzen zuten parte, eta milaka ziren haiek ikustera gerturatzen ziren herritarrak.\nJaia hauspotzen dutenak konpartsak direla argi erakusten duen ekitaldietako bat zen. Musika, kantua eta dantza zabaltzen zuten Bilboko kaleetan, eta bilbotarrei festarako gogoa areagotzen zieten. Hamelingo txistularia ekartzen zidaten gogora: Zabalguneko kaleetatik galduta zebiltzanak txosnagunera eroaten zituzten, kartoizko turutekin sortzen zuten musikaren atzetik. Konpartsek zezen plazara joateari utzi ziotenean bukatu zen kalejira hura. Zorionez, daborduko bilbotarrek ondo baino hobeto ikasia zuten Areatzarako bidea.


Arraztalok Oiartzungo Txerri egunean parte hartuko du (abenduaren 20a, larunbata) | Basherriak [Hasiera]\n← JARDUNALDIAK: Basherri Sareko Barne jardunaldiak!\nBIDEOA: AntiguaOtarrak Kontsumo Taldea →\nArraztalok Oiartzungo Txerri egunean parte hartuko du (abenduaren 20a, larunbata)\n2014/12/18 by arraztalo Utzi iruzkina\nTxerri eguneko azoka Madalensoro frontoian izango da abenduaren 20an, 10:30tatik aurrera. Bertan, Arraztalok jarriko duen barazki eta jakien postuaz gain, hainbat ekoizle eta artisauen postuak egongo dira.\nAurtengoan ganadu feri zabala eta anitza ikusteko eta gozatzeko aukera izango dugu, goizeko 9:00etatik aurrera: behiak, zaldiak, behorrak, oiloak, ahuntzak… Gainera, goizaren zehar haur eta gaztetxoen artean baserriko esnea banatuko da.\nJai giroa alaitzeko muxikoak izango dira herriko plazan 13:00etatik aurrera.\nEta jai eguna bukatzeko, Arditturrin, arratsaldeko 18:00etatik aurrera Olentzeroren laguntzaileak menditik jaitsiko dira eta txondorretik ikatza aterako dute. Txondorraren inguruan gaztaina erreak jateko aukera izango da.\nAbenduak 20 – Txerri eguneko egitaraua\nAnimatu eta zatoz Txerri eguna gozatzera!!!


Likidoen iragazkia - Txina likidoen iragazkiaren hornitzailea, fabrika - Sffiltech\nHasiera » Produktuak » Likidoaren iragazketa\nOlioa xurgatzeko, desodorizatzeko eta deskoloratzeko iragazki poltsa\nlandare berezietan erabiltzen den iragazki poltsa berezi hori\niragazki poltsaren zehaztapena\n1. Likidoak iragazteko sistemen zerbitzu hornitzaile profesionala gara. Ez dugu zure hautaketarako iragazki elementurik eskaintzen. Etengabe hobetutako produktu teknikoak eskaintzeaz gain, industria askorentzako teknologia profesionalen integrazioa ere eskaintzen dugu. Ingurumenarekiko errespetuzko iragazte teknologia eskaintzen dugu. Arazoei irtenbide orokorrak ekoizpen beharrak asetzen dituzula ziurtatzen dute.\n2. Zure beharrak asetzeko irtenbide anitz eta malguagoak! Gure bezero-teknikariek zure beharrizan bakoitza arretaz erregistratuko dute eta ahal duten neurrian saiatuko dira arazoa konpontzeko.\n3. Aholkularitza zerbitzu profesional gehiago! Bezeroarentzako arretaz arduratzen diren langile teknikoak ditugu laguntza teknikoa eta kontsulta edozein unetan emateko.\n4., prezio onagoak! Prezioa ez da erosketa erabakitzeko faktore garrantzitsua. Kalitate fidagarria eta kostu handiko errendimendua garrantzitsuak dira. Eta industria bera baino apur bat gutxiago irabaziko dugu, eta etekin gehiago aterako diegu gure bezeroei! Ekoizpen kostuak murrizten eta produkzio irabaziak handitzen lagunduko dizute.\n5. Produktu osatuagoak industria desberdinen beharrak asetzeko! Aurreztu zure produktua erosteko prozesuko hondakin ukiezinen kostua eta ekoizlearen kostua. Bezeroak kezkatu behar ditugu.\n6. Bazkide ahaltsuagoak! Konfiantza bermea emateko indar sendoarekin!\n7. komunikazio eraginkorragoak zure eraginkortasuna hobetzeko aukera ematen digu! Komunikazio bide guztiak irekitzen ditugu zure kontsultaren zain egoteko.\nMintz nylon iragazki kartutxoak\nDeskribapena:Erabateko soldadurako eraikuntza eraginkortasun handiko eta saihesbidetik iragazteko\nSffiltech iragazkiaren poltsaren eraztunarekin erabat soldatutako eraikuntzak% 100 iragazkirik gabeko iragazkia eskaintzen du\nSffiltech iragazkiaren iragazkiaren presioaren eraginez, iragazki kimikoarekiko erresistentzia estalkia malgua da eta poltsako edozein iragazkiren etxebizitzara egokitzen da\nMateriala silikona eta krater eratzen duten substantziarik gabe dago\nBero-multzo bereziak eta leundutako gainazaleko tratamenduak nabarmen murrizten dute zuntzen askapena\nEdukiontziko saskira egokitzen diren soldadura egonkor eta malguak\nHasiera aurreko 1 2 3 hurrengoAzken - Guztira 43 1 erregistratzen Oraingo page / Guztira 3 20 orriko


Nahiz eta gerrak era ofizialean 1947an eztanda egin, AEB eta SESBaren arteko tentsioak askosaz aurrerago aurki ditzakegu, izan ere, II Mundu Gerra baino lehen, 1917ko urriko iraultza boltxebikearen garaipenarekin jada sortu ziren lehenengo tentsioak. Ez dugu ahaztu behar eta, Sobietar Batasuna lehenengo herrialde komunista izango zela, gutxinaka potentzia ekonomikoa bihurtuz, eta eredu kapitalistari mehatxu eginez. Tentsio hauen islada ondorengo gertakariak izan ziren:\nBrest Litovs-eko bakea\nAmerikako Estatu Batuarren laguntza Armada Zuriari Errusiako Gerra Zibilean, boltxebikeen aurka\nAEBk SESBren eraketa ez onartzea hasieran\nII Mundu Gerra hasi baino lehen SESBk Alemania naziarekin sinatutako ez erasotzeko paktua\nMundu Gerra bitartean sobietiko eta estatu batuarren arteko mesfidantzak\n1946: Tentsioen areagotzea\nStalin eta Churchill II Mundu Gerra bitartean (Irudiaren iturria: telegraph.co.uk)\nHorrela, 1946. urtean tentsioak areagotzen jarraitu ziren. Stalinek bere aldetik komunismoa eta kapitalismoa bateraezinak zirela aitortu zuen, eta ondorioz SESB berriz ere armatu behar zela aldarrikatu zuen.\nGutxira, Winston Churchillek (Britainia Handiko lehen ministroa II. Gerrate Mundiala bitartean), hitzaldi batean AEBn, sobietarrek “burdinezko hesi” bat eraikita zutela euren mugetan esan zuen, eta sobietarren nahi espantsionistak salatu zituen.\nTentsio hauek erabat argi geratu ziren urte honetan Grezian eta Txinan, komunisten eta kontserbadoreen artean eztanda egin zuten gerretan (Britainia Handiak adibidez, Greziako kontserbadorei laguntza bidali zien).\n1947: Behin – betiko hausturaren urtea\nHarry S. Truman (Irudiaren iturria: wikipedia.org)\nBaina komunisten hedapen eta indartzearen aurrean, 1946. urtean AEBk, Harry S. Truman presidentea buru, Truman Doktrina edota “euspen politika” aurrera eramatea erabaki zuen, komunismoa indargabetzeko helburuarekin. Doktrina honek zera ezartzen zuen: komunismoari aurre egingo zion edozein gobernuk AEBren laguntza jasoko zuela, komunismoaren hedapena ekiditzeko.\nBaina komunismoaren hedapena ekiditzea lortzeko, Europa gerra osteko krisi ekonomikotik suspertu behar zen, eta horretarako AEBk Europako ekonomia berpizteko laguntzeko programa abiatu zuen, urte bera honetan, Marshall Plana deiturikoa. AEBk diru laguntza handiak bidaliko zituen Europara, baina trukean, laguntza onartzen zuten herrialdeek AEBrekin ekonomikoki kolaboratu behar zuten. SESBk, beraz, Marshall Planari uko egin zion, eta bere eraginpean zeuden herrialde guztiei, gauza bera egitera behartu zien. Modu honetan, Mendebaldeko Europa berpizkunde ekonomiko azkarra bizitzen hasiko zen, Ekialdeko Europak arazoak izango zituen bitartean.\nCIAren logoa (Irudiaren iturria: wikipedia.org)\nCIA eta Segurtasunerako Kontseilu Nazionalaren sorrera\nEra berean, Marshall Plana aplikatzen zen bitartean, Truman presidenteak CIA (Central Intelligence Agency) sortu zuen, nazioartean espien bitartez AEBen segurtasuna arriskuan jarri zezakeen edozein informazio biltzeko helburuarekin.\nSobietar Batasunaren erantzuna\nEkintza guzti hauen aurrean Sobietar Batasunak Kominform-a sortu zuen, Europako alderdi komunistak koordinatzeko eta bateratzeko asmoarekin. Langileen Alderdi Komunisten Informazio Bulego honek, Stalinek II Mundu Gerra bitartean disolbatu zuen Komintern-a (III. Internazionala) ordezkatuko zuen. Ordea, arazoak izango zituen sorreratik, izan ere Kominformaren sortzaileetako eta kide nagusienetariko batek, Titok (orduko Yugoslaviako buru sozialista) Sobietar Batasunaren instrumentua baino ez zela salatu zuen, sobietikoen kontrolari aurre eginez, eta honen aurrean 1948an Kominform-atik kaleratua izan zen.\nKominform-aren inaugurazioan, Andrei Zhdánov-ek, Sobietar Batasuneko Alderdi Komunistaren hirugarren idazkariak informe bat aurkeztuko zuen (Zhdánov Doktrina deiturikoa), zeinetan mundua bi bloke aurkarietan banatzen zela aitortzen zuen inperialistak (mendebaldeko bloke kapitalista) AEB buru, eta inperialisten aurkakoak (ekialdeko bloke komunista), SESB buru. Informeak, era berean, SESBren politika birformulatzen zuen, Truman Doktrinari eta Marshall Planari erantzunez: gerra inperialistaren aurkako indar guztiak mobilizatzeko beharra zegoen, inolaz ere burges eta sozialdemokratekin kolaboratu barik, eta alderdi komunisten lerroak gogortuz.\nPotentziek 1974an zituzten jaurtipen nuklearreko ibilgailu kopuruak\n8. Gaia: II Mundu Gerra


Suediar bat atxilotu dute etxeko sukaldean erreaktore nuklear bat eraikitzeagatik • ZUZEU\nSuediar bat atxilotu dute etxeko sukaldean erreaktore nuklear bat eraikitzeagatik –\n— Zientziarekin jolas egitea harrigarria da eta denbora-pasa benetan entretenigarria bihur daiteke. Gauza bera pentsatu zuen Suediako 31 urteko langabe batek eta, jakin-minak jota, etxeko sukaldean erreaktore nuklearra eraikitzeko erronkari ekin zion. Baina, zoritxarrez, bere fisika-abentura Suediako poliziaren belarrietara heldu zen eta Richard Handl gaztea atxilotu egin zuten.\n“Afizio hutsa besterik ez da. Erreaktore nuklear bat eraikitzeko gai ote nintzen jakin nahi nuen bakarrik”, adierazi zuen Handlek. Sei hilabetez aritu da bere laborategi nuklearrean lanean eta internet bidez lortu zuen material erradioaktiboa: amerizioa, uranioa, radioa, berilioa, %96ko azido sulfurikoa… 650 euro baino gehiago gastatu zuen.\nBaina bere abentura nuklearra ez zen sukaldeko lau hormen artean bakarrik geratu. Handlek blog publiko bat sortu zuen non bere esperimentuen aurrerapenen berri ematen zuen.\nEgun batean, Suediako Erradiazio Bulegoarekin harremanetan jarri zen egiten ari zena legala zen edo ez jakiteko. Baina erradiazio bulegoa Poliziarekin jarri zen harremanetan berehala eta Handleren esperimentua bertan behera geratu behar izan zen. Poliziak material guztia konfiskatu zion eta atxilotu egin zuten.\n“Fusioa” etxeko sukaldean\nDuela hiruzpalau hilabete Handlek ezbehar txiki bat izan zuen sukaldean. Blogean “fusio” bezala deskribatutako eztanda gertatu zen. Erradiazio bulegokoek Handleren etxea erregistratu zuten uztailaren 20an, material nuklearra segurtasun neurririk gabe erabiltzen ari zela jakin zutenean. “Apartamentuan ez zegoen erradiazio maila alturik eta bizilagunek ez zuten erradiazioarekin harremanik izan”, adierazi zuen ikerketaren buruak.\nHandleri bi urteko kartzela zigorra ezar ziezaioketen; baina, azkenean, aske utzi dute. “Dena kontrolpean nuen, ez zen horren arriskutsua”, esan zuen gazteak. Hala ere, jarraian, dena “txorakeria hutsa” izan zela onartu du.\nEtxeko erreaktore nuklearra, Suedia\n'Undercovers' telebista saioan euskaldunak dira maltzurrak


Aranzadi | Zientzia Elkartea · Society of Sciences · Sociedad de Ciencias · Societé de Sciences » 2016ko uztaila\n(Ordu guztiak denbora uninertsalean eman dira. udako ordutegian, gehitu bi ordu ofiziala kalkulatzeko)\nHilaren 1an, 00:00an, Eta Aquilae izar aldakor cefeidarraren distira maximoa; magnitudea 3,5etik 4,4ra aldatzen zaio 7,177 egunean behin. Hilaren 9an, 17an, 23an eta 30an izango dira beste maximoak.\nHilaren 2an, 22:00an, Perseoko Algol izar aldakorraren distira minimoa. Magnitudea 3,3tik gertu. Hilaren 5an, 8an, 11an, 14an, 17an, 20an, 22an, 25an, 28an eta 31an izango dira.\nHilaren 3an, 04:00an, Delta Cephei izar aldakorraren distira maximoa. Magnitudea 3,5etik 4,4ra aldatzen zaio 5,366 egunean behin. Hilaren 8an, 13an, 19an, 24an eta 30an izango dira beste maximoak.\nHilaren 15tik aurrera, merkurio ikusi ahal izango dugu mendebalde ipar-mendebaldeko zeruertzean, eguzkia sartu eta ordu erdira.\nHilaren 29an, Aldebaran (Tauro) izarraren ezkutaketa, ilargiaren aldetik, ikusi ahal izango dugu. Donostitik, ezkutaketa 11:56 U.T.an hasiko da (13:56 ordu ofizialean) eta beragertzea 12:46 U.T.an (14:46 ordu ofizialean). Mendebaldeko zeruertz gainean, 36ºra hasiko da, eta 27ºra amaitu. Egunargia bada ere, teleskopioarekin ikusi eta argazkiak egiteko aukera izango da.\n01 06:14 Perigeotik pasatuko da, Ilargiaren eta Lurraren arteko distantziarik txikiena 365.993 km (aurreko apogeoan baino 39.046 gutxiago).\n11:55 Konjuntzio geozentrikoan Pleyadeekin, 9ºra.\n02 04:14 Konjuntzio geozentrikoan Tauroko Aldebaran izarrarekin, 0,4ºra.\n04 11:02 Ilberria.\n07 Librazio maximoa longitudean (l=6,0º). Humboldten itsasoa ikus daiteke iparraldean.\n22:47 Konjuntzio geozentrikoan Leoko Regulo izarrarekin, 1,7ºra.\n09 01:44 Goranzko nodotik pasatuko da.\n09 09:32 Konjuntzio geozentrikoan Jupiterrekin, 0,8ºra.\n12 00:53 Ilgora.\n08:52 Konjuntzio geozentrikoan Virgoko Spica izarrarekin, 5,4ºra.\n13 05:09 Apogeotik pasatuko da. Ilargiaren eta Lurraren arteko distantziarik handiena: 404.280 km (aurreko perigeoan baino 38.287 km gehiago).\n14 22:22 Konjuntzio geozentrikoan Marterekin, 7,6ºra.\n16 Librazio minimoa latitudean (b=-6,6º), Gassendi kraterrari argazkiak egiteko momentu egokia\n05:45 Konjuntzio geozentrikoan Saturnorekin, 3,4ºra.\n19 22:58 Ilbetea.\n20 Librazio minimoa longitudean (l=-4,7º).\n23 07:47 Beheranzko nodotik pasatuko da.\n26 23:01 Ilbehera.\n27 11:34 Perigeotik pasatuko da, Ilargiaren eta Lurraren arteko distantziarik txikiena 369.654 km (aurreko apogeoan baino 34.626 gutxiago).\n28 18:28 Konjuntzio geozentrikoan Pleyadeekin, 9,1ºra.\n29 12:21 Konjuntzio geozentrikoan Tauroko Aldebaran izarrarekin, 0,0ºra. Ezkutaketa.\n30 Librazio maximoa latitudean (l=6,7º).\nMerkurio (Hilaren 15tik Aurrera ikusi ahal izango da, arratsalde amaieran) Orbita-abiadura: 172.440 Km/h\nGoi konjuntzioan hilaren 7an, ez da hilaren erdiraldirarte ikusiko, orduan berriro azalduko da mendebalde ipar-mendebaldeko zeruertz gainean, eguzkia sartu eta ordu erdira.Prismatikoekin ikusi ahal izango da, ekliptikaren inklinazioak ez bait dio altuera hartzen utziko. Igoera zuzena 06h eta 10h artean, deklinazioa 24º eta 12º bitarte. Hilabetea Geminisen hasiko du, baina Kantzerrera pasa eta Leon amaituko du. Magnitudea txikiagotu egingo zaio -1,8tik 0,0ra.\nHilaren 16an, arratsaldearen amaieran, Artizarraren ondoan ikus dezakegu, mendebalde ipar-mendebaldeko zeruertz gainean.\nArtizarra (eguzkia sartu eta minutu batzuk ondoren ikusi ahal izango da) Orbita-abiadura: 126.000 Km/h\nEguzkia sartu eta ordu erdira ezkutatuko da hilaren 1an, mendebalde ipar-mendebaldeko zeruertzetik, eta hiru ordu laurden beranduago hilaren 31an. Ekliptikaren inklinazioak, altuera hartu gabe utziko du, baina bere distirak bereizgarri egingo du begi hutsez eguzkia sartu eta gero. Igoera zuzena 07h eta 09h artean, deklinazioa 23º eta 15º bitarte. Hilabetea Geminisen hasiko du, baina Kantzerrera pasa eta Leon amaituko du. Magnitudea -3,9an mantenduko da.\nHilaren 16an, arratsaldearen amaieran, Merkurioren ondoan ikus dezakegu, mendebalde ipar-mendebaldeko zeruertz gainean.\nMarte (Gauaren lehen erdialdean ikusi ahal izango dugu) Orbita-abiadura: 86.760 Km/h\nHilabete guztian zehar gure meridianotik gertu aurkituko da eguzkia sartzean. Behaketarako aukerak okerrera joango dira, ekliptikaren inklinazioa dela eta. Igoera zuzena 15h, deklinazioa -21º eta 22º bitarte. Hilabete guztia Libran emango du. Magnitudea -1,5tik -1,1ra jetsiko da.\nJupiter (Gauaren hasieran bakarrik ikusi ahal izango dugu) Orbita-abiadura: 47.160 Km/h\nEguzkia jarri eta hiru ordu beranduago ezkutatuko da hilaren 1an, eta bi ordu beranduago 31an.Behaketarako egoera okerragoan murgilduz doa, hala ere, bere distirak begi hutsez erraz ikustea baimenduko du. Igoera zuzena 11h, deklinazioa 6º eta 4º bitarte. Hilabete guztia Leon emango du. Magnitudea apur jetsiko zaio, -1,9tik -1,8ra.\nSaturno (Iha gau osoan ikusi ahal izango da) Orbita-abiadura: 34.560 Km/h\nEguzkia sartu eta bi ordutara ikusi ahal izango da hegoaldeko zeruertzean hilaren 1an, eta hegoalde hego-mendebaldeko zeruertz gainean hilaren 31an. Teleskopio haundi batekin, posible da planetaren itzala ikustea, eraztunen barneko ipar-ekialdeko ertzean Igoera zuzena 17h, deklinazioa -20º. Hilabete guztia Ofiukon emango du. Magnitudea pixka bat jetsiko zaio, 0,2tik 0,3ra.\nHilaren 3an 22:10an, Titan elongaziorik handienean planetatik mendebaldera.\nHilaren 11an 21:18an, Titan elongaziorik handienean planetatik ekialdera.\nHilaren 19an 19:53an, Titan elongaziorik handienean planetatik mendebaldera.\nHilaren 27an. 19:57an, Titan elongaziorik handienean planetatik ekialdera.\nUrano (Gauaren amaieran ikusi ahal izango da) Orbita-abiadura: 24.480 Km/h\nMendebaldeko kkoadraturan hilaren 16an, 29an urteroko erretrogradazio kiribila hasiko du. Gauaren azken orduan ikusi ahal izango da hego-ekialdeko zeruertzetik 40ºra. Hilabete guztia Piscisen. Magnitudes 5,8an mantenduko da.\nNeptuno (Zailtasunez ikusiko da) Orbita-abiadura: 19.440 Km/h\nEkialde hego-ekialdeko zeruertzetik arrasean mantentzen da egunsentiaren aurretik. Igoera zuzena 23h, deklinazioa -8º. Hilabete guztia Akuarion emango du. Magnitudea 7,9tik 7,8ra jetsiko zaio.\nUztaileko Beste Efemeride Batzuk\n01 Ostirala, Eguerdian, 2.457.571. egun juliotarra hasiko da.\nEgunargiaren iraupena 15 ordu eta 20 minutukoa da hilaren 1an, eta 14 ordu eta 34 minutukoa hilaren 31an. 46 minututan ikusiko dugu murriztuta egunargia hilabete honetan.\n02 00:00an, gure egutegiaren urtearen erdia izango da, aurtengoak bezelako urte bisiestoetan hala izan ohi da, urte normaletan aldiz egun berean baina eguerdiko 12:00an izan ohi da.\n04 16:24an, lurrak aurtengo eguzkiarekiko distantzia handienera iritsiko da (afelio). Afeliotik pasatzeko eguna aldatu egin daiteke, hórrela uztailaren 2tik 20:00an (1960.urtean bezela) uztailaren 6ra 23:00an (2007.urtean bezala) izan daite pasatze hau.\n20 12:33an, eguzkia itxuraz kantzer konstelazioan sartzen da (118,21º).\n22 Astrologiaren arabera, eguzkia Leon sartuko da (120º). Zodiakoaren zeruko mugek eta izen bera daramaten zodiakoko konstelazioak ez dira berdinak.\n26 12:00an, denboraren ekuazioak aurtengo bere bigarren maximo positiboa gailenduko du.


Alfredo Remirez: "Bi urteko kartzela zigorra eskatzen didate txio batzuk idazteagatik" - Argia - Uriola.eus\nAlfredo Remirez: "Bi urteko kartzela zigorra eskatzen didate txio batzuk idazteagatik"\nArgia 2016-12-20 12:00 Politika\nBilbo Zaharreko auzokide Alfredo Remirez @erreharria izenarekin ezaguna da sare sozialetan. 2015eko maiatzean 'Araña operazioaren' hirugarren fasean atxilotu zuten sare sozialetan idazteagatik. Otsailaren 27an ekingo diote bere aurkako epaiketari eta bi urteko kartzela zigorraz gain, bost urteko zaintzapeko askatasuna eta hamasei urteko inhabilitazioa eskatzen diote txio batzuk idazteagatik.\nTxio batzuengatik kartzelara joateko arriskuan zaude.\nBai, txio batzuetan oinarritzen dute nire aurkako epaiketa, baina nire ustez beste gauza batzuk dituzte nire kontra. Ez dugu ildo ofiziala jarraitzen eta beti berdinek kobratzen dugu. Perfil ezkertiarra dutenen aurka doaz beti.\nZein da epaiketara begira duzun ikuspuntua?\nZaila da azaltzea, batzuetan ondo irtengo dela uste dut besteetan gaizki. Terrorismoa goratzea leporatzen zait. Orain adibidez, Altsasuko kasua ikusita ez dakit zer esan. Onik ez naiz aterako, hori ziur. Noraino iritsiko den edo zein izango den zigorra ikusteko dago, baina ziurra da garbi ez naizela irtengo.\nHorrelakorik gerta litzaizukeela pentsatu duzu inoiz?\nEz, ez nuen inoiz pentsatuko. Nik egin dudana kalean egotea da. Niri argazkiak ateratzea gustatzen zait eta eragile desberdinen ekintzetan hartu dut parte era honetan. Ez dut uste horrelako “marroi” bat jateko ezer egin dudanik.\n"Araña operazioa" nola bizi izan zenuen?\nHasiera batean edozein arrazoirengatik eraman nindutela uste nuen, kontuan izanik ez zigutela gure aurka zituzten karguen berri eman. Ez nuen ideiarik. Bilboko La Salve polizia-etxean atxiloketaren zergatia azaldu zidatenean lasaitu egin nintzen. Gehienbat ez nindutela Madrilera eramango jakin nuelako.\nEzagutzen zuten zuk idazten zenuena.\nHarritu egiten nau zer nolako kontrolpean mantentzen gaituzten ni bezalakoak, idazteagatik bakarrik. Ez zait normala iruditzen bi urteko kartzela zigorra, bost urteko zaintzapeko askatasuna eta hamasei urteko inhabilitazioa eskatzea txio batzuk idazteagatik. Adierazpen askatasuna, hori da kontua.\nJakinarazpena iritsi aurretik urduritasunez bizi izan zarela adierazi duzu sare sozialetan.\nDuela urte bat baino gehiago atxilotu gintuzten. Nik bizitza bat dut eta eguneroko bat. Postaria dator eta uste duzu jakinarazpena ekarriko dizula. Ez dauka, baina susto bat hartu duzu. Antsietate apur bat izan dut, ezinegona. Badakizu etorriko dela baina ez dator. Hori ere zigorra da bere horretan.\nEgun hauetan shock egoeran nago. Jakinarazpena iritsita gauzak argiago ikusten dira, badatorrela otsailaren 27a. Ikusten dudana da, idazteagatik jango dudan “marroia”.\nBazarete batzuk "Araña operazioan" atxilotuak izan zinetenak, elkarren artean harremanik mantentzen al duzue?\nBakoitzak epaiketa desberdina izan du edo izango du, beraz, ezin izan dugu estrategia bateratua izan. Halere, elkarren artean harremana izan dugu eta ez Euskal Herrikook bakarrik, estatu mailakoekin ere bai. Andeka Jurado pasa behar da abenduaren 19an epaitegitik eta nire elkartasun osoa adierazi nahi diot. Beste guztiei ere bai.\nBabesik jaso duzu inguruan?\nBai eta hori eskertzekoa da. Nire atxiloketa gertatu arte jendeak ez ninduen ezagutzen. Anonimatoan egin izan dut lan, iruditzen zaidalako garrantzitsuena mezua dela eta ez mezularia. Jendeak babesa, elkartasuna eta maitasuna adierazi dizkit.\nLagunak ekitaldiren bat prestatzen ari dira epaiketa gastuei aurre egin ahal izateko, baina aurrerago izango dira. Gastu horiei aurre egiten lagundu nahi duen orok ere egin dezake ES27-3035 0089 12 0890048368 kontu korrontean ekarpenen bat eginda, eskertuko genuke.\nSare sozialetan denetarik dago. Gaur bertan esan didate "zein ondo pasako duzun kartzelan". Mehatxuak beti egon dira, baina egun hauetan sekulako babesa jaso dut eta eskertzekoa da.


Ludotekaren proiektua idazteko baldintzak, onartuta - Oñati - Goiena.eus\nLudotekaren proiektua idazteko baldintzak, onartuta\nOihana Elortza 2007-04-03 20:00\nLudotekaren proiektua idazteko aurrekontua 14.400 erokoa da, BEZ kanpo. 3 eta 6 urtekoendako ez ezik, 9 eta 11 urteko umeendako ere ekintzak egingo dituzte.\nLudotekaren proiektua idazteko baldintza administratiboak onartu ditu Udalak. Martxoko osoko bilkuran onartu zuen udalbatzak erabakia, aho batez. EB eta PSE-EE alderdietako zinegotziak falta ziren.\nBaldintza administratibo horien arabera, 14.400 euroko aurrekontua du ludotekaren proiektua idazteak, BEZ kanpo. Erabaki hori Gipuzkoako Aldizkari Ofizialean argitaratuko dute orain eta behin hori eginda, interesatuek 26 eguneko epea dute euren eskaintzak aurkezteko. Eskaintza horiek aztertu eta Udalak bat aukeratu ostean, enpresa horrek 45 eguneko epea izango du proiektua bera idazteko.\nProiektua idatzita dagoenean, Udalak beste deialdi bat egingo du proiektuaren obrak egingo dituen enpresa aukeratzeko, lehiaketa bidez hori ere. Udalaren asmoa da datorren ikasturtearen hasierarako obrak bukatuta egotea eta ludoteka zabaldu ahal izatea.\nLudoteka hori Lizaur kalean egongo da, lehen psikopedagogiko zerbitzua zegoen tokian. 3 eta 6 urte bitarteko umeendako ludoteka zerbitzua eskainiko dute laster orain itxita dagoen lokal horretan. Ludotekako zerbitzuaz gain, 9 eta 11 urte bitarteko umeendako ekintza puntualak ere antolatuko dituzte. Horretarako, herriko beste azpiegiturak ere erabiliko dituzte.


Sukaldeko plantxa elektrikoak: Segurtasun proba lagin bik bakarrik gainditu dute [3tik 1. orria] | Aldizkaria | EROSKI CONSUMER\nSukaldeko plantxa elektrikoak: Segurtasun proba lagin bik bakarrik gainditu dute\nKirtenetik heltzean erredurarik nozitzeko arriskua da parrilla antzeko hauen kontrako alderdi bakarra\nElikagaiak erretzeko zazpi plantxa elektriko aztertu dira oraingoan. Horien prezioak 35 euroetatik (BJM) 84 euroraino (Fagor) doaz: bi lagin horiexek izan dira, hain zuzen, segurtasun-proba guztiak gainditu dituztenak. Kalitatea eta prezioaren arteko erlazio egokiena BJM laginak agertu du: plantxa on horrek kuzinatzeko azalera handiena dauka baina, kontsumitzaileek eginiko erabilera proban, kalifikazio eskasena jaso du. Fagor da denetan garestiena baina interesgarriena ere bai, kalitatea lehenesten duen kontsumitzailearentzat eta, gainera, erabilera-proban puntuazio hoberena eraman zuen.\nPlantxa horiei esker jaki goxoak presta daitezke ia-ia oliorik erabili gabe (gantz eta kaloria gutxiago hartzen da horrela) eta, bestelako ontze eta ontzien aldean, nutriente-galera arintzeaz gainera, erabilera eta garbiketa errazekoak direnez, geroz eta gehiago baliatzen dira.\nAzterturiko zazpi parrillak aluminiozkoak dira eta azaleran polimerodun substantziez estalitako metalezko lama daukate, elikagaiak bertara itsatsi gabe ia oliorik gabe kuzinatu ahal izateko.\nLaborategiak egiaztatu zuenez, tenperatura bizi-bizietan ere plantxen estaldurari ez zerion elikagaia kutxa zezakeen substantzia toxikorik.\nZazpi laginei ipini zitzaizkien segurtasun-proba zorrotz guztietatik BJM eta Fagor markakoek bakarrik gainditu zituzten den-denak. Heldulekuek behar bezain isolatzaile zirela frogatu zuten: arauak xedatua duen tenperatura baino dezente apalagoa hartu zuten; nolanahi ere, araudia biziki zorrotza denez, kirtenari heltzen zaionean aparatuaren atal arriskutsuak (plakaren azalera, adibidez) eskuekin ukitzerik ere ez du baimentzen. Proba horretan Delonghi, Ariete, Princess, LeBonVivant eta Ufesa laginek huts egin zuten: heldulekuetan dauden hatzak plakako gune bero-beroek erre ditzaketen horretan hain zuzen.\nBeste hainbat proba ere egin ziren, hala nola honelako aparatuek agertu behar dituzten adierazpen eta marka guztiak dituztela, elektrizitate-karga duten ataletara hatzekin iristea ezinezkoa dela, ihes-korrontea eta zurruntasun dielektrikoa legez pairatutakoa baino handiagorik ez direla, okerreko funtzionamenduan nola jokatzen duten, suaren eta azaleko korronteen aurka heldulekuek nolako erresistentzia duten, 10º-ko plano inklinatuan mugitzen ez direla, duten erresistentzia mekanikoa eta helduleku nahiz kirtenak ohiko erabileran laxatzen ez direla, etc. Zazpi laginek dauzkaten heldulekuak bero-isolatzaile onak dira, denak plastiko edo altzairuzkoak. Zazpiek dute aparatua piztu eta itzaltzen duen termostatoa, plaka erabiltzaileak nahi duen tenperaturan manten dezan, eta argi txiki bat, funtzionamenduan noiz dauden hautemateko.\nZazpi laginetan ere, haria plantxatik bereizteak garbiketa errazten duen arren, horrek hari-biltze sistema ezartzea galarazten du. Plaka urrutien jartzeko aukera ematen duen haria (luzeena) Princess laginarena da: 260 zentimetro luze da, besteetatik urrun, 111 cm (BJM) eta 125 cm (Fagor) baitabiltza gainerakoak.\nDelonghi, Ariete, Fagor eta BJM laginek daukaten koipe-ontziari esker, elikagai hondakinak batzen dira bertan, garbiketaren mesedetan. Hona beste pieza osagarri batzuk: zipriztinak galarazteko estalki gardena (Delonghi eta Ariete laginek daukatena), brotxetak moldatzeko Delonghi laginaren zotzak, BJM laginak daukan janariak zerbitzatzeko erretilua eta, amaitzeko, Fagor, Princess, LeBonVivant eta Ufesak dauzkaten egurrezko espatulak, azalera ez markatzeko.\nPlantxak hamaika erabiltzailek probatu zituzten, beraiek adierazitako argibide eta aholkuen arabera eta, azkenean, puntuazioa eman zieten hainbat alderdiri, 1etik 5era arte. Kontua zen sukaldeko ohiko erabileran plaka horiek nolako erantzuna ematen duten agertzea. Fagor lagina da jokorik hoberena ematen duena eta azkarren berotzen dena (4 minutu behar ditu), ondotik Ariete (4 minutu eta 15 segundo) datorkiola. Mantsoena, aldiz, BJM (6 minutu eta 30 segundo) da. Azalera homogeneoki berotzean hoberena, era berean, Fagor da (5 puntutik 5), ondotik Princess datorkiola (4,7 puntu). Ufesa eta BJM dira atal honetan eskasenak. Garbitzeko eta erabiltzeko erraztasunari dagokionez, Delonghi eta Ariete laginek ez dute proba gainditu, osagai desmuntagarri gehiegi dauzkatelako. Azalera ondulatua daukaten laginak, oro har, laukoak baino nekezago garbitzen dira. Erabilgarritasun eskaseneko gidaliburua BJM laginarena da eta osatuena, aldiz, Fagor laginarena. Deskonexio automatikoaren adierazlearen argitasunean, berriz, proba gainditzeke utzi dute zazpi laginek ere. Estreinakoz erabiltzeko argibideen atalean Fagor laginak jaso zuen kalifikazio hoberena; proba horretan, aitzitik, LeBonVivant, BJM, Ariete eta Princess laginek suspenditu egin zuten.\nGantz, koipe eta hondakinak batzeko ontzia edukitzeari oso ongi deritzote erabiltzaileek; Fagor laginekoa bereziki nabarmendu dute, izan ere, baina Delonghi, BJM eta Ariete laginarenek ere puntuazio ona eman zuten. Segurtasun kontuez ari garela, Delonghi eta Ariete laginak seguruenak dira, erabiltzaileen iritziz, eta BJM eta Princess laginek gainditu gabe utzi zuten proba, horrelako aparatuei eskatu behar zaizkien baldintzak agertzen ez dituztelako. Hori, laborategian egiaztatu zenez, ez dator bat BJM laginaren izaera objektiboarekin (hauxe da, izan ere, segurtasun proba gainditu zuten bi laginetako bat).\nKontsumitzaileek eginiko azterketa gainditu ez duen lagin bakarra BJM da (5 puntutik, 2,8). Ufesa (3 puntu) eta LeBonVivant (3,1 puntu) "aski" soilean geratu dira (alderdi teknikoetan balorazio onak ez lortzearren, batik bat). Ariete (3,4 puntuz), Delonghi (3,5) eta Princess (3,3) aurrekoen gainetik dabiltza.\nErabilera probako hoberena, askozaz ere, Fagor izan da (5 puntutik, 4): adierazitako alderdi guztietan ez ezik, diseinuari erabiltzaileek oso egokia ("modernoa") deritzote eta.\nArgibide eta gidaliburuak\nBetebeharrekoa den bezala, aparatua itzalita dagoela "0" batez ("off" hitzarekin edo agian erabiltzaileak ezagutzen ez duen piktograma batekin egin ordez) adierazten duten bi lagin bakarrak Delonghi eta Ufesa dira. Princess laginak bere gidaliburuan ez du adierazten egokiro haria ekipo teknikoak bakarrik alda dezakeela.\nAriete eta Princess laginen berme-agiriak ez dira egokiak: lehena, italieraz soilik idatzita dagoelako; bigarrena, itzulpena gaizki-gaizki egina baitago eta, gainera, urtebete bakarrik eskaintzen duelako (legezko bermea bi urte izaki). Horrek, dena den, ez du galarazten 2003 urteko Kontsumo Ondasunen Bermeen Legeak xedatua duen bi urteko berme-aldia indarrean egotea, kontsumitzailearen mesedetan.\nArautegi-urraketa ez bada ere, nahiago genuke Princess, LeBonVivant eta BJM laginek aparatuaren estreinako erabileraz informaziorik emango balute. BJM laginak ez du aipatu ere egiten garbitze edo mantentze lanen berririk, ez du errezetarik ematen, etc. Fagor eta Ufesa, berriz, nabarmentzekoak dira, ingurugiroarekin loturiko hainbat ohartarazpen egiten dituztelako.\nPotentzia, tamaina eta pisua\nPlantxaren potentzia zenbat eta handiago izan, orduan eta kuzinatzeko aukera zabalagoak ditu erabiltzaileak eta, bestetik, ekipoak elektrizitate gehiago kontsumitzen du.\nPlantxa hauen adierazitako potentzia 1.300 wattetik (Delonghi) 1.600 watteraino (Ariete) doan arren, adierazitakoa eta errealitatekoa ez datoz bat lagin guztietan: adierazitako eta egiazko potentziatik, azpitik %10erainoko desbideraketa eta gainetik %5erainokoa onartzen du arauak. Azterketan egiaztatu denez, Princess laginak adierazi baino %23 potentzia gutxiagorekin funtzionatzen du (baimendutakoaren halako bi eta gehiago, alegia) eta LeBonVivant laginak %11 gutxiagorekin.\nNeurrietan paradoxa dugu, ikusi batera: azalera baliagarri txikieneko plantxa (Fagor, 837 cm2) aparatu txikienaren (Princess, 46x25,5x4,5 cm, guztira) bikoa da. Denetan handiena (gordetzeko unean ezerosoena, beraz) Delonghi da: txikiena baino hiru aldiz handiagoa, kasik. Azalera baliagarri zabalenekoa BJM laginak dauka, hots, txikienak (Fagor) baino %74 handiagoa.\nPisuan ere alde handiak daude, lagin batetik bestera: bi kilo pasatxotik hasita (Ufesa eta LeBonVivant) lau kilora arte (Ariete eta Delonghi).\n[1. orria] Segurtasun proba lagin bik bakarrik gainditu dute\n[3. orria] Zazpi plantxak, banan-banan